Agur egun zoragarria! — dantzan.eus\nHemen zaude: Hasiera › Komunitatea › Maite Irizar › Agur egun zoragarria!\nArgazkia: Maite Irizar\nEkainaren 24a, egutegian markatutako eguna izaten da Tolosan. Urteko gaurik motzenaren ondoren tradizioz jositako festa egun luze batekin esnatzen da herria. Luze diot, Bordoi dantzarientzako horrela izaten delako.\nSan Joan egunez, dantzariek izaten dute herria apaintzeko ardura eta horretarako goizeko 5.30ean elkartu eta Monteskura joaten dira, lizarren bila. Lizar hauek izango dira, alde zaharreko atarietan ipiniko dituztenak; aintzina egiten zen bezala, izpiritu txarrak aldentzeko helburuarekin.\nHerria apaindu ondoren, bordoi dantzariek merezitako hamarretakoa egiten dute. Tarte horretan, herritarrek kalea hartzen dute. Laster hasiko dira, eskopetero konpainiak hara eta hona, guztiak Euskal Herria plazan elkartzeko. Aurtengoan gainera 15 konpainiatan banaturik 1200 herritarrek parte hartu dute.\nHerritarrentzat egun berezia dela nabari da; eta San Joan zortzikoak esaten duen bezala, Tolosarrentzat egun zoragarria da. Meza nagusiaren ostean hori horrela dela bizitzeko aukera izan nuen.\nSanta Marina plazan elkartzen dira erraldoien konpartsa, dultzaineroak, musika banda, txistulariak, dantzariak, hau da, herria bera. Momentu hori izaten da dantzariek egiten duten lehen San Joan Zortzikoa. Dantzarientzat eguneko kuttunena da, urte osoa igarotzen dutelako doinu horren zai. Gainera diote, eskopetari konpainien tiro arrabotsek eta kanpaien etengabeko errepikek momentua are eta bereziago egiten dutela.\nLehen San Joan Zortziko horren bueltan beste 2 tokitan dantzatzen dute San Joan Zortzikoa prozesioan zehar. Baina horretarako ulertu beharra dago, zer den dantzariek irudikatzen dutena. 1321eko Irailean Beotibarko guduan, Tolosarrek Nafarren aurka mendekua hartu zuten gertaeraren irudikapena dela diote teoria batzuek eta niri ere horrela dela iruditu zitzaidan. Bordondantzak duen kutsu militarra eta prozesioan dantzariek egiten dituzten pausuak ikusita balizko teoria dela esango nuke.\nArratsaldean berriz, Udalbatza, Tolosako Musika Banda, txistulari, bordondantzari eta eskopetariak Plaza Zaharretik abiatzen dira. Andre Maria eliza nagusiko bezperetara joaten dira guztiak eta ondoren Arrameleko San Joan kaperan izaten diren arrats otoitzetan parte hartzen dute.\nSanta Marina plazan eta San Joan plazan bordondantza egiten dute dantzariek eta handik Triangulorako bideari ekiten diote. Bertan alkatearen aurreskua eta udalbatza guztiak eskualdatzeko soinua eskaintzen dute eta azken deskargak egiten dituzte eskopetarien konpainiak.\nBadu zerbait berezia arratsaldeko saio honek eta ziur aski horixe da bordoi dantzaren ezaugarri garrantzitsu bat. Aipatutako gune bakoitzera iristean, eskutan daramatzaten alabarda eta banderillekin, arkua egiten diote udalbatzari eta hauek bertatik igarotzen dira. Kontua da, arku hori egiteko, soka askatu eta korrika hasten direla dantzariak arkua osatu arte.\nBerezitasunak aipatzen hasita, eguna amaitzeko eta San Joan zortzikoaren doinuaren etenik gabe, Zumardi handiko amaierako erreberentzia eta eskaintzen unea ere aipatu nahiko nuke. Jarraian udalbatza udaletxera lagunduko dute eta orduan bai dela azken zortzikoen unea, azken zintzarrien hotsa, hots, azken pausuen helmuga.\nTolosa 2016 San Joan eguna [argazkiak]


2008-05-30 Denbora | Felipe Juaristi\nSolasaldi gisa antolaturik dago liburua, solasaldi platonikoaren gisa, hain zuzen. Juan Ramon Makuso, izan ere, eta ez alferrik ez alferreko, filosofo da poeta bezain, edo poeta da filosofo den neurrian. Hitzaurrea Gomez Pin filosofoak idatzi du. Platon bera ere filosofo eta poeta izan zen. Bazekien ahozko hizkuntzarik gabe ez dagoela ezer kontatzerik, bazekien bezala kontzeptu berriek hizkuntza berria eskatzen zutela: hizkuntza idatzia. Poetak, mito sortzaile zirelako, bere errepublikatik kanpora bidali zituen, deserrira. Hor egin zen lehen haustura poeten eta filosofoen artean. Baina Platonek berak ere mitoen bidez ádierazi zuen adierazteko zuena. Hizkuntza poetikoa ez baitago erraz baztertzerik, isiltasunaren truke ez bada. Isiltasuna ere, askotan, oihu egiteko modua da, oihu egiteko modu poetikoa. Solasaldia, ez dezagun ahantz, norberak bere buruarekin hitz egitea da, eta gero elkarrizketa hori besteei zuzentzea. Solasaldia galdera batez hasten da.\nDenbora da liburu honen gaia. Lotura izan daiteke, denbora geroak esperantzaren kateaz lotzen gaitu, eta denbora iraganak minaz, urruti-minaz eta denbora-minaz jotzen gaitu. Iraganari begira dagoena ez da bizi; ezta geroaren baitan bere begiak pausatuak dituena ere, ihes egiten die orainak, daukagun denbora bakarrak. Bizitza orainean da, eta orainaz gozatzen ikasitakoan bizitzen ikasiko dugu, esperantza handirik gabe, noski, baina izu handirik gabe ere bai, esperantza eta izua biak eskutik joan ohi dira, gure kalterako. Axularrek hitz gutxiagorekin adierazi zuen esan nahi izan dudana: “Iragana eta ethorkizuna eztira gure. Ioana ioan, ethorkizuna ethorkizun, presentekoa da gure, eta ez bertzerik”.\nMakusoren liburua pozik irakurtzen da, poza zer den erakusten duelako, sakonki erakutsi ere. Poza barnean duenak ez du burla-haizerik behar bere poza azaltzeko. Poza barnean duenak tristura guztiak gainditu ditu lehenago. Pozak bere burua du azaltzen, den bezalakoa, tolesdurarik gabea. Liburu pedagogikoa da Makusoren hau, erakutsi egiten baitu. Liburu morala da, baina ez moralari buruzkoa. Helburu askatzailea du.


Karl Radek - Wikipedia, entziklopedia askea.\n(«Radek» orritik birbideratua)\nKarl Berngardovitx Radek (errusieraz: Карл Бернгардович Радек), sortzez Karol Sobelsohn (Lemberg, egungo Lviv, Ukraina, 1885eko urriaren 31 – Verkhneuralsk, 1939ko maiatzaren 19a), sobietar politikaria eta kazetaria izan zen. Poloniako Alderdi Sozialdemokratako kide egin zen 1901ean, eta 1905eko Errusiako Iraultzan borrokatu zen. Erbesteratu beharra izan zuen, eta komunismoaren aldeko artikulu ugari idatzi zuen Poloniako eta Alemaniako langile-aldizkarietan. Zimmerwald (1915) eta Kienthal (1916) hirietan bakearen alde egindako kongresuetan parte hartu zuen.\nLviv, 1885eko urriaren 31\nLithuanian Jews (en)\nVerkhneuralsk (en) eta Nerchinsk (en) , 1939ko maiatzaren 19a (53 urte)\npolitikaria, unibertsitateko irakaslea eta kazetaria\nMoscow Sun Yat-sen University (en) (1925 - 1927)\nPurga Handian Stalinen aginduz atxilotua izan zen. Traizioaren salaketa jaso eta gero eta bi hilabete eta erdiko elkarrizketa eta torturen ondoren, bere burua erruduntzat hartu zuen.. Nahiz eta hasiera batean Sobietar gobernuak, Radek beste preso batek hil zuela esan, urteak beranduago egon zen ikerketa bat eta gero, Lavrenti Beriak emandako agindu baten ondorioz kartzelan erail zutela argitu zen.\n↑ Rogovin, R. Z. (1998) 1937: Stalin's Year of Terror Oak Park, Mehring Books pg.115\nAzken aldaketa 26 urria 2019(e)an, 19:19(e)tan\nOrriaren azken aldaketa: 26 urria 2019, 19:19.


Jacob Obrecht (Bergen-op-Zoom, 1457/58 - Ferrara, 1505) flandriar musikagilea izan zen. Josquin des Prezen aitzindaritzat hartzen da. Errenazimentuko musikan nagusi izan zen frantses-flandriar kontrapuntuzko eta ahozko estiloaren musikagile nagusia da. 1484-1485 urteetan Cambraiko katedraleko kapera-maisu izan zen; ondoren, 1485-1491 urteetan, Brujasko katedraleko kapera-maisu, eta 1492-1496 urteetan, berriz, Anberesko katedralekoa. Denboraldi luzeak eman zituen Italian. Lan ugari utzi zituen: polifonia-kantuak; mezak, gehienak lau ahotsetan; pasioak; ereserkiak eta moteteak. Imitazioa erabili zuen pasarte nagusiak gailentzeko. Obrecht izan zen hileta-elizkizunetan kontrapuntua erabiltzen lehena. (eu)\nJacob Obrecht (eu)


Euskaraldirako txapak hilaren 19tik 22ra bitartean banatuko dira Torrezurin\nBerriak Euskaraldirako txapak hilaren 19tik 22ra bitartean banatuko dira Torrezurin\n2018/11/13, Asteartea - 13:28\nJakina denez, Euskaraldian parte hartu nahi duten guztiek, aurrez izena emateaz gain, txapa identifikagarri bat jaso beharko dute eta Euskaraldiak irauten duen 11 egunetan soinean eraman. Txapak azaroaren 19an, 20an, 21ean eta 22an jaso ahalko dira Torrezuri aretoan 12:00etatik 13:00era eta 17:30etik 19:30era bitartean.\nTxapak banatzeaz Euskara Mahaia arduratuko da. Bakoitzak bere rolaren araberako txapa eramango du, alegia, Ahobizirena edo Belarriprestena.\nMomentuz Azkoitian izena eman dutenen artean 991 Ahobiziak dira eta 86 Belarriprestak. Guztira, 1077 lagun. Oraindik izena eman ez dutenek, badute aukera. Baldintza bakarra 16 urtetik gorakoa izatea da.\nIzena emateko bi bide daude. www.euskaraldia.eus webgunearen bitartez edo herriko hainbat gunetan jarrita dauden kutxetan. Ondorengo tokietan, alegia: Elkargunea, Udal Liburutegia, anbulatorioa, Floreaga Ikastetxea, Xabier Munibe ikastola, Izarraitz Lanbide Heziketa, Azkoitia BHI, Txerloia Futbol zelaia, AEK, Bizkargi Musika Eskola, udaletxeko harrera, Plaza Ondo Jubilatu Elkartea, San Jose Egoitza eta Odol Emaileen egoitza. Aipatu toki bakoitzean bete beharreko eskuorriak daude eta bete ostean kutxan sartu besterik ez da egin behar.\nEuskaraldia azaroaren 23tik abenduaren 3ra burutuko da.


Erabakitzeko eskubidearen aldeko 4.500 sinadura bildu ditu Gure Esku Dagok Gasteizen - Halabedi\n> Erabakitzeko eskubidearen aldeko 4.500 sinadura bildu ditu Gure Esku Dagok Gasteizen\n21 maiatza, 2017 Erredakzioa KategoriaBerriak 1\nAkordio sozial eta zabalaren beharra azpimarratu dute maiatzaren 21eko ekitaldian. Aldarrikapena errealitate bihurtzea nahi dute: erabakitzeko eskubidea gauzatu nahi dute.\nGuztira, Gasteizen erroldatutako 16 urtetik gorako 4.500 pertsonek sinatu dute Gure Esku Dagok aurkeztutako erabakitzeko eskubidearen aldeko adierazpena. Hala ere, ekitaldian azaldu dutenez, “mezua hiriburu guztira iristea da gure helburua”.\nAdierazpena ez da prozesu erraza izan; hilabeteak eman dituzte testua adosten eta akordio batera iristen, “gizartearen ikuspuntu ezberdinak kontutan hartuz”. Zenbait puntu garrantzitsu ditu adierazpenak:\n“Herri plural” bat garela aldarrikatzen du eta gaur egun ukatzen duten erabakitze eskubidea salatzen du.\n“Akordio soziala eta zabala” beharrezkoa da erabakitzeko eskubidea aldarrikatzetik gauzatzera pasatzeko.\nEskubidea praktikara eramateko, gizartea “ahaldundu” behar da.\nHerri bezala aurrerapausoak emateko, kontsultatu behar da, aitzakiarik gabe.\nBehin baino gehiagotan adierazi dute Gasteiz dela hiriburu aurreratuena herri galdeketa bat egiteko. Oraindik ez dago datarik, ez dago urte zehatzik herri galdeketarako, baina argi utzi dutena da 2017an ez dela hau aurrera eramango.\n← Argazki Galeria | Hala Bedi Rock 2017 iruditan\nLuis Casado (Berriztu): “Espainiako Minsiterioaren ebazpenak, Eusko jaurlaritzaren jarreraren aurrean, arrazoia ematen digu” →


2015 urtarrila | Slump doktorearen zaintiratua\nGizarte gaiak ditu ardatz Thinking Football jaialdiak, futbola eta zinema uztartzen dituen egitasmoak. Athletic Club Fundazioak eta BBK aretoak antolatua, otsailaren 9tik 15era bitartean ospatuko da 3. edizioa. http://www.vimeo.com/116238672 Brasil, Frantzia, Alemania, AEB, Polonia edo Erresuma Batuko hamar dokumental proiektatuko dituzte. Lan horietan futbolariaren eta kluben paper soziala eta politikoa aztertzen da, futbola gizarteratzeko tresna gisa, agintari politikoek futbolaz egiten duten...\nKlima aldaketaren eragina tenisean eta beste kirol batzuetan\nTeniseko lau txapelketa handienak –Grand Slam delakoa osatzen dutenak– hartzen dituzten hirietako tenperaturak geroz eta altuagoak dira. 1968az geroztik, batez besteko tenperatura beroenak gorantz egiten ari dira etengabe, klima aldaketaren adierazgarri dena, AEBetako Climate Central erakundeak ohartarazi duenez. Plazaratu dituen grafikoek argi erakusten dute igoera, Parisen jokatzen den Roland Garros edo Frantziako Irekiaren kasuan bereziki. [55º F = 13º C inguru / 70º F = 21º C / 85º...\nZiklistak prentsaurrekoan, dopinaz galdetzean: “Ziur al zaude gainerako kazetarietako inork ez duela zure emaztearekin txortan egin?”\nWhatsApp bidez heldu zait sare sozialetan bolo-bolo dabilen pasadizoa: Kazetariaren galdera Mark Cavendish ziklistari, San Louiseko (Argentina) itzulia hasi aurretik: – Ziur al zaude itzulian parte hartuko duten ziklista guztiak garbi eta dopinik gabe daudela? Cavendishen erantzuna: – Ziur al zaude lasterketa honetan dagoen kazetarietako inor ez dela zure emaztearekin larrutan egiten ari? Biotako inor ez gara sekula gauza batzuez seguru izango. Informazio gehiago: Mirror [Milesker...\nAsturiar banderarekin helmugaratzeagatik, txirrindulari bat zigortu du Espainiako Federazioak\n[Zuzenketa] Haritz Mujikak jarri nau benetan gertatutakoaren arrastoan: “Araudiak debekatzen duena proba amaitu aurretik bandera eskuetan hartzea da. Izan Asturiasekoa, Espainakoa edo Euskal Herrikoa”. Nik pentsatzen nuen, Espainiako Txirrindularitza Federazioaren araudia eskuetan, soilik sari-banaketan zegoela debekaturik hainbat elementu erakustea. Antza, ordea, lasterketa aurretik egindako bilera teknikoan, ziklokross txapelketako antolatzaileek espreski eskatu zuten helmuga...


Günter Guillaume - Wikipedia, entziklopedia askea.\nBerlin, 1927ko otsailaren 1a\nPetershagen-Eggersdorf, 1995eko apirilaren 10a (68 urte)\nintelligence officer (en)\nGünter Guillaume (Berlin, 1927ko otsailaren 1 – Eggersdorf, 1995ko apirilaren 10) Alemaniako Errepublika Demokratikoaren alde lan egin zuen politikari eta, Christel Guillaume bere emaztearekin batera, espioia izan zen. Inteligentzia-agente gisa, «Stasi» erakundearekin lan egin zuen. Mendebaldeko Alemanian Willy Brandt kantzelerraren idazkaria izatea lortu zuen eta, horri esker, informazio garrantzitsua eskuratzea.\nGuillaume 1974ko apirilaren 24an, eskandalu handi baten erdian, atxilotu zuten. Urte berean, Guillaume bere lankide gertua Stasiren laguntzailea zela jakin zenean, Willy Brandtek dimititu zuen. Dena dela, Brandtek eskandalu batzuen erdian zegoen eta espioiarena aitzakia edo azken bulkada izan zen, besterik ez.\nEpaituta eta traidoretzat jota, hamairu urteko espetxe-zigorra ezarri zioten. Emaztearen kasuan urteak zortzi izan ziren. 1981an, espioien trukaketa baten testuinguruan, Guillaume aske gelditu zen eta Ekialdeko Alemaniara joan zen; han heroi gisa jaso zuten: ofizialki «bakearen artesaua»ren izendapena jaso zuen. Bikoteak, gainera, Karl Marx ordena jaso zuen. Guilaume Stasiren koronela ere izendatu zuten.\n(Ingelesez):Günter Guillaumeren biografia.\nWikimedia Commonsen badira fitxategi gehiago, gai hau dutenak: Günter Guillaume\nMultimedia: Günter Guillaume\nISNI: 0000 0000 4747 5346\nBNF: 11948587w (data)


Eneko Andueza: "PSOEk nahikoa da esan behar dio Felipe Gonzalezi"\n"GALen historian nire alderdiak zerbait eduki badu, egin duenak ordaindu egin beharko du. Biktimei zor diegu", esan du PSEko Gipuzkoako idazkari nagusi eta legebiltzarkideak.\nEneko Andueza Gipuzkoako Sozialisten idazkari nagusia Felipe Gonzalez Espainiako presidente ohia alderditik kanporatzearen alde agertu da Euskadi Irratiko 'Faktoria'n, CIAren agirietan, GALen sorrera baimendu zuela argitara eman ondoren. Leialtasuna ez duela modu horretan ulertzen, Felipe Gonzalez "kontzeptualki eta militante moduan egungo Alderdi Sozialistatik oso urrun ikusten duela" eta, beraz, hari babes osoa adieraziz Adriana Lastrak atzo Kongresuan egin zuen adierazpenetik urrundu egin da Eneko Andueza PSEko Gipuzkoako idazkari nagusi eta legebiltzarkidea.\n"Gure estatutuak ikusita, akaso, ez da arrazoirik egongo alderditik kanporatzeko baina Alderdi Sozialistan nahikoa dela esan beharko diogu Felipe Gonzalezi. Honekin tinko arituko naiz", adierazi du. "GALen historia", gehitu du, "nazkagarria iruditzen zait eta nire alderdiak zerbait eduki badu, egin duenak ordain dezala. Denbora pasata ezer argitzerik baldin badugu, ongietorria; batez ere biktimei zor diegulako". Nolanahi ere, ikerketa batzordea babestearen aukeraz, adierazi du, PSE ez dela nor Espainiako Alderdi Sozialistak zer egin behar duen esateko eta "auzi horiek epaitegietan argitzearen aldeko agertu da".\nHalaber, GALen sorrera eta ondorengo ekintzak "izugarrikeria eta akats handia" izan zirela esan du Denis Itxaso Espainiako Gobernuak Euskal Autonomia Erkidegoan duen ordezkariak. "Inoiz ez zen gertatu behar izan; mina sortu eta mendekua areagotu zuen bakarrik", esan du Twitter bidez zabaldutako mezu batean.\nBere esanetan, "giza eskubideen defentsa ez da sinesgarria integrala eta koherentea ez bada. Alderdikideak lurperatu behar izanak ematen digun zilgitasunetik, GALen ekintzak izugarrikeria eta akats handia zan zirela azpimarratzen dugu berriro".


Ximun Fuchs, antzerki-zuzendaria: “Euskal Herrian ez da drogaren egiazko auzirik egin” - etakitto.eus\nXimun Fuchs, antzerki-zuzendaria: “Euskal Herrian ez da drogaren egiazko auzirik egin”\n‘Errautsak’, ‘Hamlet’ eta ‘Francoren bilobari gutuna’ antzezlanek zabaldutako bide arrakastatsua jarraitu eta ‘Zaldi urdina’ antzezlana sortu dute Axut, Dejabu eta Artedrama konpainiek. Drogak Euskal Herrian utzi duen arrastoa eta gaur egun duen eragina irudikatzen du Unai Iturriagarekin eta Igor Elortzarekin idatzitako eta Ainara Gurrutxagak eta Ximun Fuchsek zuzenduriko obrak. Atzo Coliseoan emanaldia eskaini behar zuten, baina egoera honen aurrean, ezin izan zen. Dena den, Ximun Fuchsekin egoteko aukera izan genuen barixakuan kaleratu genuen alean.\n– Nola landu duzue drogaren gaia ‘Zaldi urdina’ antzezlanean?\nJusto Arriolaren ‘A los pies’ del caballo’ liburutik abiatu zen antzezlanaren ideia. Drogaren gaia oso garrantzitsua izan da eta da oraindik Euskal Herrian, droga nahiko erraz lortu daitekeelako hemen. Euskal Herrian gertatu den azken sarraski inportanteena izan da. Milaka pertsona hil dira drogen eta albo ondorioen eraginez, eta gai hori motxilan eramaten dute familiek oraindik. Gai hau gure artean aipatu genuenean, inguruko hainbat lagun ukitu zituela ikusi genuen. Beraz, gaia familien motxiletatik ateratzea eta gizartean konpartitzea nahi izan dugu.\n– Drogen errealitatea gordina da, baita antzezlana ere?\nAntzerkia modu sinbolikoan eta estetikoan kontatzen da. Drogen errealitatea gordina da, noski, baina jendeak drogekin momentu oso onak pasa dituela esango nuke. Droga gordina eta gogorra da, pozoi bat delako, baina norberaren pentsaera eta poza irekitzeko, errealitatetik askatzeko edo izarrak besarkatzeko ate bat da baita ere. Kultura guztietan betidanik kontsumitu da droga. Droga arazoa izan da Euskal Herrian (80. hamarkada heroinarekin), baina baita beste toki batzuetan ere (Amerikako indiarrentzat alkoholarekin, Opioaren Gerrak…). Kontua da gure herrian droga gazteria suntsitzeko sartu zutela eta belaunaldi bat suntsitu zuen. Euskal gatazkaren kontakizuna egitenen denean sekula ez da aipatzen kontu hori.\n– Drogarekin harreman estua izan dugu Euskal Herrian, baina ezkutuan edo itzalpean geratu den arazoa da?\nSasoi batean oso arazo nabarmena izan zen, droga ia edozein tokitan kontsumitzen zen, baina familiek isilean eraman duten arazoa izan da. Euskal Herrian ez da drogaren egiazko auzirik egin eta ez dakit inoiz egingo den. Gai honekin hasi ginenean familiei esan nahi izan genien hau guztia ez zela euren ardura soila, gizarte osoaren baizik, eta gizarte bezala erantzukizuna dugula. Euren osaba, anaia edo alaba ez da arazo horretan galdu bera soilik galdu delako, nahita gertatu da modu antolatu eta adostu batean.\n– Antzezlan hau sortzeko ‘Errautsak’, ‘Hamlet’ eta ‘Francoren bilobari gutuna’ antzezlanetan erabilitako formula bera erabili duzue Axut, Dejabu eta Artedrama konpainiekin, eta Unai Iturriaga eta Igor Elortza bertsolariekin. Nola moldatzen zarete?\nOrain dela hamar urte hasi zen gure arteko elkarlana euskal antzerki bat diseinatzeko, asmatzeko eta eraikitzeko asmoz. Euskal Herri guztian ibiliko den, euskal herritar guztiak bilduko dituen eta bakoitzak bere lekutik bere aberastasun guztiekin egindako euskal antzerkia egin nahi genuen. Pixkanaka publikoarekin batera zerbait eraiki dugu, publikoaren konplizitate gabe ezin delako horrelako mundu bat eraiki.\nantzerkiaXimun FuchsZaldi Urdina\n« Indarkeria matxistarengatik hil diren emakumeengatik kazerolada deitu dute Ortu ludikoa jarri dute Ego Gain Gerontologikoarentzat »


2020/06/21 Alkatetza Iragarki eta oharrak\nCovid-19aren zabalpena ekiditeko ezarri ziren muga gehienak kendu dira Alarma Egoera indargabetzean. Hala ere, gaitzaren aurkako txertoa izan arte behintzat, geratzeko etorri dira hainbat neurri eta gomendio. Nagusienak, hauek: pertsonen arteko 1,5 metroko distantzia eta musukoa (maskarilla). Ikusgai dago gaitzak zein bilakaera izango duen eta berriro neurri murriztaileagoak hartu behar izango diren. Albistearen amaieran duzue EHAA osoa, neurri orokorrak eta arlo bakoitzari dagozkionak biltzen dituena.\nHala, hemendik aurrera, orain artean bezala edo are gehiago, funtsezkoa izango da norbere ardura, baita babes eta higiene neurriak hartzeko ohiturei eustea eta beharrezko kasuetan hauek indartzea ere. Gogoan izan dezagun, norbera babestea ingurukoak babestea da.\nZaldibiako Udal gobernuak, normaltasun berriari ekin diogun honetan, lau lan-ildo nagusitan jardungo du:\nAzken hiru hilabeteek herritarrengan eta herrian utzi dituzten ondorio sozial, psikologiko, ekonomiko eta mota askotarikoak arintzeko lanean jarraitzea, batez ere zaurgarrien diren kolektiboekin.\nOrain arte mugatuta egon diren zerbitzuen eta baliabideen irekiera antolatu, eta eraikinetan eta eremu publikoan ezarri beharreko jarraibide eta protokoloak lantzea, osasun irizpideak aintzat hartuz.\nKonfinamendu garaian martxan jarritako zerbitzu eta lanen balorazioa egitea, eta posible bada hobekuntzak lantzea, berriro ere halako egoerak suertatuko balira ere prest izateko.\n2020rako jarritako erronka eta helburuak ber-hartzea, egoerara moldatzea eta pixkanaka hauek lortzeko lanean jarraitzea.\nBeraz, gutariko bakoitzaren ardurari azpimarra jarriz, ea egoera berri honetara egokitzen asmatzen dugun denon artean.\nZUKATI TA DANOKATI!\n20200619 EHAA erabakia.pdf\n20200619 EHAA neurriak.pdf\n20200610 BOE NUEVA NORMALIDAD.pdf


Amets Arzallus Lizartzan, 'Miñan' liburuaren inguruan - Lizartza - Tolosaldeko ataria\nAmets Arzallus Lizartzan, 'Miñan' liburuaren inguruan\nTolosaldeko Ataria 2020-11-20 10:27\nHasi dute Kulturaldia Lizartzan. Atzo iluntzean ekin zioten lehen ekitaldiarekin eta datozen egunetarako egitasmo gehiago dituzte antolatuta.\nElizan egin zioten lekua, atzo, iluntzean, Amets Arzallusi. Kulturaldiari hasiera emateko gonbidatu zuten bertsolaria Lizartzara, eta berak idatzitako Miñan liburuaren inguruan aritu zen. Lizartzako Udalak eskerrak eman nahi dizkie atzo elizara gerturatu ziren herritar guztiei, eta gainontzeko egitasmoetara ere anima daitezela eskatu dute.\nHona hemen hurrengo egunetarako egitaraua:\nGaur, azaroak 20: Fernando Rojok Bazterrak, begiradak, koloreak argazki erakusketa jarriko du udal aretoan. 19:00etan inauguratuko dute eta Rojok berak emango ditu azalpenak.\nEkitaldi guztietan parte hartzeko aurrez eman behar da izena; goizez udaletxean eman ahalko da eta arratsaldez liburutegian, dena den whatsappa bidali daiteke ere 673 90 56 85 telefono zenbakira. Ekitaldietan parte hartzeko lekuren bat libre geratuz gero, ekitaldia bera baino lehen bertaratuta, sartzeko aukera egongo da.


bang bang – Irunero\nEtiketa: bang bang\n2021(e)ko apirilak 9 No Responses\nBizinema Bang Bang-ek zinema saio bikoitza prestatu du apirilaren 17rako\nBizinema Bang Bang-ek zinema saio bikoitza prestatu du apirilaren 17rako. Urteko lehen emanaldirako “Jumanji” eta “El Jovencito Frankestein” pelikulak hautatu dituzte. Amaia Kultur Zentroan egingo den saioa arratsaldeko 16:30etan hasiko da eta sarrera bikoitzak 5,50euroko prezioa izango du. Sarrerak Irungo...\n2020(e)ko urtarrilak 20 No Responses\nBizinema Bang Bang ekimenak 4 emanaldi eskeiniko ditu 2020. urtean zehar\nBizinema Bang Bang ekimenak 4 emanaldi eskeiniko ditu 2020. urtean zehar. Lehen emanaldia urtarrilaren 25ean, larunbat honetan, izango da. Arratsaldeko 17:30etatik aurrera Amaia Kultur Zentroan “Batman” eta “los Cazafantasmas” pelikulak ikusteko aukera...\n2018(e)ko apirilak 26 No Responses\nJarraipena izango du Bizinema ekimenak\nDie Hard eta Aliens emango dituzte apirilaren 28an Amaian Joan den abenduan abiapuntua jarri zuen Bizinema programak jarraipena izango du, orain, Donostiako Bang Bang zinemaren parte hartzearekin. Ibilbide handia izan du Gipuzkoako hiriburuan, eta aurten, Irun...


Elgoibarko Juan Muguerza Krosa IAAF kategoriara iritsi da — Debabarrena turismo\nElgoibarko Juan Muguerza Krosa IAAF kategoriara iritsi da\nElgoibarko Juan Muguerza Krosa IAAF kategoriara iritsi da Hirugarren lekuan gelditu da Atapuercakoaren (Burgos) eta Italicakoaren (Sevilla) atzetik. Horrela, 2012 urteko emaitza berdintzea lortu du. https://www.debabarrenaturismo.com/eu/albisteak/elgoibarko-juan-muguerza-krosa-iaaf-kategoriara-iritsi-da https://www.debabarrenaturismo.com/eu/albisteak/elgoibarko-juan-muguerza-krosa-iaaf-kategoriara-iritsi-da/@@download/image/df0nc6911-300xXx80.jpg\nHirugarren lekuan gelditu da Atapuercakoaren (Burgos) eta Italicakoaren (Sevilla) atzetik. Horrela, 2012 urteko emaitza berdintzea lortu du.\nElgoibarko Nazioarteko Juan Muguerza Krosak hirugarren postua lortu du, Espainiako Atletismo Federazioak krosen urteroko sailkapena argitaratu ostean. Modu horretan, Nazioarteko Atletismo Federazioen (IAAF) egutegietan parte hartzeko aukera izango du.\nEgutegi horretan, urtero, hamabi proba zehazten dira. Elgoibarko krosak, Mintxeta klubak antolatuta, EAA kategoria (European Athletics) lortu zuen 2012ko denboraldian, eta hiru denboralditan kategoria horretan mantendu ostean, orain IAAF kategoriara iritsi da.\nIAAF-eko hamabi proben artean, estatu mailako hiru kros daude (Atapuerca, Italica eta Elgoibar) eta Europako beste bi: Nairobi (Kenya) eta Chiba (Japon). Bestalde, 2015eko Nazioarteko Juan Muguerza Krosaren egutegia zehazteke dago oraindik.\n12 kros IAAF mundu mailan\nHona hemen, IAAFren mundu mailako 12 krosak. Gaurtik aurrera, Nazioarteko Juan Muguerza proba, Krosaren Champions-aren parte da.\nAntrim (Britainia Handia)\nEdinburgh (Britainia Handia)


1. Nola egiten da ikasturterako plaza bat erreserbatzeko eskaera? / Ohiko galderak / RESA - RESA\n1. Nola egiten da ikasturterako plaza bat erreserbatzeko eskaera? Jo ezazu ezkerrean kokatutako menu orokorreko Erreserbak atalera eta aukera ezazu goiko menuan azalduko zaizun Kurtso aukera. Ondoren azalduko zaizun zerrendatik interesatzen zaizun Egoitza aukera ezazu\n. Egoitzaren izena berdez markatua azaltzen bazaizu, epea irekia dagoela eta beraz aurreinskripzio eskaera egin dezakezula esan nahi du. Egoitzaren izena grisez azaltzen bazaizu, epea itxia dagoela eta aurreinskripzioa egitea posible ez dela esan nahi du. Irakur ezazu\narretaz ikasturtean zehar egoitzan egin daitezkeen erreserba-motei\nburuzko informazioa ( ikasturte osoa edo bitarteko egonaldia\n) Aukera ezazu\ninteresatzen zaizun erreserba-mota\n: ikasturte osoko egonaldia edo bitarteko egonaldia. Irakur itzazu arretaz erreserba-baldintzak\neta, ados baldin bazaude, marka ezazu\ndokumentuaren bukaeran ikusiko duzun laukia\n. Bete ezazu erreserba-eskaeraren formularioa zure datu pertsonalekin. Espainian bizilekua dutenek Bankuaren datuei buruzko atalak bete behar dituzte. Adin gutxikoa bazara, aita/ama edo tutorearen datuekin bete behar dituzu. Automatikoki, egiaztapen-esteka bat duen posta elektronikoa jasoko duzu. Esteka hau 48 orduko epean sakatu behar duzu zure aurreinskripzioa datu-basean bilduta geldi dadin. Hau egin ezean, zure aurreinskripzioa baliogabetua geldituko da eta hasieratik hasi beharko duzu. Inprimakia betetzen duzunean, automatikoki zure posta elektronikoa kontsultatzea eta eskaera egiaztatzea gomendatzen dizugu esteka sakatuz. Esteka sakatzean, aukera ezazu banku-transferentzia bidezko ordainketa. PDF formatuko agiri bat deskargatu ahal izango duzu, non matrikularen ordainketa edo konturako ordainketa egin beharreko kontu-korronte zenbakia azalduko zaizun. Egin ezazu matrikularen ordainketa edo konturako ordainketa PDF agirian adierazitako kontu-korronte zenbakira. Fax edo posta elektroniko bidez egoitzara bidal itzazu zure datu pertsonalekin betetako PDF agiria eta transferentziaren frogagiria, egoitzan izena emateko epea bukatu baino lehen. Egoitzaren datuak web honetako Egoitzak\natalean aurki ditzakezu. Deitu ezazu egoitzara PDF agiria eta matrikularen ordainketaren edo konturako ordainketaren frogagiria ondo jaso dituztela egiaztatzeko. Web honetan onartuen eta ez onartuen zerrenda argitaratu arte itxoin ezazu (gutxi gorabehera abuztuan). Zerrendara itzuli


Izugarriak - Joxe Arratibel - 111 Akademia\nIdazlea: Joxe Arratibel\nLiburuxka honetako bost kontakizunak ez dira upel bereko sagardoa. Dena den, urregorriaren fintasuna eta distira dute bostek. […] euskara erraz eta samurrean kontatuta daude. Erraz eta samurra izateak, bi ezaugarriok batera biltzeak, paradoxa edo kontraesana badirudi ere, halako zailtasun ezkutu bat dauka. Ez da erraza –garai bateko kontu kontalarien eredura–, modu natural, zuzen, argi eta sarkorrean kontatzea.\n2014/06/3 11:21 am\nPamiela argitaletxearen liburu hau bi eratara irakur daiteke, bitara behintzat. Ipuinak eurak irakurri, edo bestela, ipuinak eta ondoren datorren elkarrizketa. Baina elkarrizketa irakurtzen ez duena ez da agian ipuin hauen benetako balioaz jabetuko, testuingurutik kanpo baleude bezala irakurriko baititu. Dena den, ez dago elkarrizketa irakurri beharrik beste zerbaitetaz konturatzeko, ipuin hauek irakurri ez ezik, esan ere egin daitezkeela, “esateko” ipuinak direla, ahoz aho kontatzekoak, halako freskotasuna dute.\nJoxek ipuin moduko testu batzuk idatzi ditu, ahozko transmisioan bildutakoak. Oso ondo idatziak daude, batez ere Zegamara etorritako sermolariarena gustatu zait. Goierrin kokatzen dira ipuin hauek, Ataungoa baita Joxe Arrratibel, berau Estibalizeko beneditar apaiz delarik aspaldi honetan. Oso txukun idatzitakoak iruditu zaizkit eta gure adineko goierritarrei gustatzeko modukoak


Ikastetxeetako haurrek gogotik astindu dituzte danborrak - Azpeitia - uztarria.eus\nIhintza Elustondo 2021-01-19 18:31\nEzohiko sansebastianak diren arren, herriko ikastetxeetan ez dute hutsik egin, eta ohi bezala, ikasleak danborra jotzera atera dira jolaslekuetara. Distantzia mantenduz eta maskara jantzita egin dituzte danborradak.\nSan Sebastian bezpera da gaur, eta festak bere horretan ospatuko ez diren arren, ikastetxeetan ez dute hutsik egin, eta haurrek nahiz gaztetxoek gogotik astindu dituzte danborrak. Ezohiko irudia utzi du gaurko egunak, besteak beste, haurrak distantzia mantenduz eta maskara jantzita atera direlako jolaslekuetara.\nArauak aginduta bezala egin dituzte gaurkoan danborradak Azpeitiko Ikastola Ikasberrin, Iraurgi Ikastetxean nahiz Azpeitiko Ikastola Karmelo Etxegaraiko bi eraikinetan. Hala eta guztiz ere, gaztetxoek gogotik astindu dituzte danborrak eta gozatu ederra hartu dute.


Zeinek sustatzen du LKaleak : LKALEAK\nZeinek sustatzen du LKaleak\nLkaleak Donostia Lagunkoia hiriko planak bultzatutako proiektu bat da, Donostiako Udalaren, Aptes-en (Asociación para la Promoción de la Tecnología Social) eta Deustuko Unibertsitatearen laguntzarekin. Era berean, Gipuzkoako Foru Aldundiaren Etorkizuna Eraikiz-Gipuzkoalab programaren babesa ere badu proiektuak, eta aukera bat dakar: egiteko modu berri batzuk probatzea komunitate ekintzako ekimenetan, bizi esperantza luzatzeak eta bizi-luzetasunaren iraultzak planteatzen dituen erronkei aurre egiteko modukoak.\nProiektu honekin, Laguntza Komunitarioko Sarean hiri mailan garatutako praktika, balio eta printzipio multzoa ingurune txikiago batera, hurbiltasunekora eta eguneroko bizitzaren agertoki denera aldatuko dute hiru entitate horiek. Ekimena, Donostia Lagunkoian egindako diagnostiko eta plangintza prozesuan parte hartu zuten adinekoek hala proposatuta sortu zen, eta, sorreratik bertatik, Gizarte Diseinuaren irizpide eta tresnak hartu ditu kontuan, ezinbestekoak baitira gizartean eragina izan nahi duten hau bezalako proiektuetan.\nDonostiako Udalak, alkatea eta Gizarte Ekintza buru direla, proiektua koordinatu eta hura abian jartzeko baliabideak jarriko ditu. APTESek, berriz, Gizarte Diseinuko Eskolan garatutako gailu eta tresna batzuk inplementatzeko orientabidea jarriko du; eta Deustuko Unibertsitatea, azkenik, Gizarte Lana eta Soziologia Departamentuaren bidez sartuko da proiektuan, esperientzietatik ateratako ikasbideak bildu eta sistematizatzeko, proiektua eta doktore tesia egiten ari den baten arteko lotura eginda. Emaitzak argitaratu eta komunitate zientifikoaren esku jartzeko balioko du horrek.\nGainera, Etorkizuna Eraikiz programaren laguntzari esker, Emanhar Gizarte Elkartearen taldea kontratatzeko bidea izango du LKaleak-ek proiektua garatzeko; izan ere, elkarte hori izango baita, Matia Fundazioaren laguntzarekin, ko-sorkuntza prozesua bultzatu, antolatu eta dinamizatzeko egin behar diren lanak egiteko ardura izango duena.


Santuen egunak, ate joka - Tolosaldea - Tolosaldeko ataria\nSantuen egunak, ate joka\nIrati Saizar Artola 2020-01-17 09:16\nSan Anton eguna ospatuko dute, gaur, Berastegin; San Sebastian egunerako ere prest dira eskualdeko hainbat herri.\nGaurkoa, San Anton eguna da. Berastegiko hiru ermitetako batek izen hori darama, eta gaurko eguna festarako baliatzen dute.\nAnimalien zaindaria da San Anton, eta hori ardatz hartuta ospatu ohi dute eguna. 10:00etan meza izango dute ermitan bertan, eta amaitzean, herritarrek emandako animaliak bedeinkatu egingo ditu Xabier Iturrioz herriko apaizak. Aspaldiko ohitura da animaliak ermitara eramatearena, eta ohiturak jarraitu egiten du oraindik; garai batean, baserritarren ogibide ziren animaliak, eta bedeinkapen horrek urte guztirako osasuna ziurtatzen zien. Ur bedeinkatuarekin zipriztindu ostean, hamaiketakoa eskainiko dute bertaratzen diren guztientzat.\nAurtengoa, ordea, berezia izango da. Ermita berritzeko obra lanak egin berri dituzte teilatuan, eta herritarrei erakusteko baliatuko dute, inaugurazio moduan. Hori horrela, gaurko mezan egingo den eske bereziko dirua obra hori ordaintzeko erabiliko da, eta igandean San Martin de Tours parrokian izango den eske berezia ere helburu berdinerako erabiliko dute. Obra hori diruz lagundu nahi duenak elizako kontu korrontera sartzeko deia egin dute parrokiako kideek, azalpenean San Anton ipiniz.\nBehin San Anton eguna pasata, San Sebastian egunaren zain geratuko da bat baino gehiago. Urtarrilaren 20an, astelehenean izango da egun hori, eta eskualdeko hainbat herritan egingo dute ospakizunen bat. Besteak beste, San Sebastian ermita duten herrietan: Berastegin, Berrobin, Leaburu-Txaraman eta Orendainen.\nLeaburu-Txaraman, bezperako eguna, igandea, aprobetxatuko dute festarako. Ohitura duten bezala, ermitan meza egin ondoren, herriko dantzariek emanaldia eskainiko dute atarian, eta jarraian, herriko ostatura igoko dira hamaiketakoa egitera. Gainerako herrietan San Sebastian eguna bera, astelehena, baliatuko dute ospakizunetarako.\nUrtarrilak 20, astelehena.\n10:00.Meza San Sebastian ermitan (Eguraldi txarra eginez gero, kaperan egingo da, ordu berean).\n16:00.Meza San Sebastian ermitan.\nUrtarrilak 19, igandea.\n10:30.Meza San Sebastian ermitan.\nOndoren. Herriko dantzarien saioa.\nAmaitzeko. Hamaiketakoa, herriko ostatuan.\n11:00.Herriko plazatik abiatuta, txistulariek alaituta kalejira izango da ermitaraino.\n11:15. Meza San Sebastian ermitan.\nOndoren. Eraikin berrian hamaiketakoa.\n14:00. Bazkaria, Eltxoak elkartean. Izena emateko azken eguna gaur izango da, eta elkartean edo udaletxean egin beharko da.\nFestak Berastegi Berrobi Leaburu-Txarama Orendain


Elikagai tradizionalak egiteko arauak malgutzen ditu Bruselak | Consumer\nElikagai tradizionalak egiteko arauak malgutzen ditu Bruselak\nProduktu horiek industrialarien irizpide berberak bete beharko dituzte.\nHala, bada, Erkidegoko Gobernuak gauzak erraztu nahi dizkie lantegi edo lokal txikietan antzinako ekoizpen-metodoak erabiltzen dituzten enpresa txiki eta ertainei, mikroorganismoekin edo bestelako substantziekin. Mikroorganismo edo substantzia horien presentziak eragotzi egingo luke lokalari osasun-azterketa gainditzea, baina ezinbestekoak dira produktuari zapore eta ezaugarri bereziak emateko.\nOhiko elikadura-sektorerako arau horiek malgutu nahi dituzten estatuek Bruselari eta Erkidegoko gainerako bazkideei produktuen, lokalen eta ekoizlea salbuetsiko den araudi zehatzaren deskribapena zehaztu beharko diete. Gainera, gaiari buruzko lantalde espezifikoak sortuko dira.\nElikagai Katearen eta Animalien Osasunaren Batzorde Iraunkorrak onartutako neurri-multzo baten parte da produktu tradizionaletarako zenbait arau indargabetzea, gai horri buruzko Europar Batasuneko arauak sinplifikatzeko eta estatu kideek arau horiek errespetatzen dituztela bermatzeko. Legeria berriak 2006ko urtarrilaren 1ean hartuko du indarra.\nelikagaiak Europako Batzordea productos tradicionales-eu


Bozateko egunkaria | Desclée de Brouwer\ne-Book Bozateko egunkaria\nGure harremana hausteko zorian ginen. Tokitan zeuden gure nobio garaiak! Elkarri torloju muxuak ematen genizkion sasoia... Aspaldiko kontuak. Gero eta okerrago genbiltzan. Ez genion elkarri barkatzen. Eskontza hausteko zorian geunden eta, haustura haren errudun bakarra, bat beste inor ez zen: gure aita. Bai, gure aita zena, bera zen errudun. Hain heziketa euskaltzalea jaso nuen!, Arantxa eta bion arteko harremana hautsi zuen. Eta gertatu behar zena gertatu zen. Akabo zela esan zuen. Orduantxe, argia piztu zitzaion ezkontza arazoetarako psikologoari. Haren esanetan, hainbat senar-emazteak bigarren ezti-bidaia eginez konpondu zituzten bere haserreak. Hortaz, bidaia bat egiteko aholkua eman zigun, guk biok bakarrik, seme--alabak etxean lagata... Gu biok beste inor ez, eta gure haserreak konpontzeko guztizko borondate handia.. Horixe besterik ez.\nLiburu honetan bildu ditut han eman genituen lau egunetan idatzitako egunerokoa.\nAntton Dueso Alarcón Pasai Donibanen jaio zen 1962an. Marrazkilaria, diseinatzailea eta idazlea da besteak beste.\nHogei liburu ditu bai haurrentzat, Hildako baten txangoa bai gazteentzat, Mundua ez da, eta ez da ere ez! eta Hi bai matxista zikiña! Bilduma honetako eta Miel Anjel Elustondoren eskutik, hauxe da argitaratu duen laugarren lana.


Izaro eta Elene: "Gaua biekin pasatu nahi duenak jai dauka!" — Gaztezulo\nIzaro eta Elene: "Gaua biekin pasatu nahi duenak jai dauka!"\nIzaro eta Elene: "Gaua biekin pasatu nahi duenak jai dauka!" https://www.gaztezulo.eus/albisteak/izaro-eta--elene-quotgaua-biekin-pasatu-nahi-duenak-jai-daukaquot https://www.gaztezulo.eus/albisteak/izaro-eta--elene-quotgaua-biekin-pasatu-nahi-duenak-jai-daukaquot/@@download/image/20118312117izar_1361310559.jpg\nIzaro eta Elene lehengusinak txikitatik izan dira abilak musikarekin. Izaro gaztetan hasi zen plazetan kontzertuak ematen eta Elene, berriz, telebista eta antzokietan. Guztiz desberdinak diren bi ahotsen arteko koktelaren emaitza da gehien maitatzen dutena.\nZer du zure lehengusinak zuk faltan duzuna?\nIzaro: Biak ezberdinak gara baina antzekotasun handiak ditugu. Ez dugu ezer faltan eta ezta soberan ere, elkarren osagarri gara eta hortik dator gure ikuskizunaren izena: Batera Live. Elkarrekin goazelako, eskutik helduta.\nElene: Bakoitza bide batetik dator; Izarok plazan jorratu du bere zaletasuna eta nik, berriz, telebistan edo antzokietan.\nBetidanik izan zarete musikan trebeak, sexuan ere horrela izan da?\nI: Inor ez da dena ikasita jaiotzen eta musikan egunero gauza berriak ikasi ohi diren bezala, sexuan ere egunero ikasten da.\nE: Bai batean bai bestean ikasten joaten gara. Nire kasuan ere, horrela izan dela pentsatzen dut\nMusikari esker Euskal Herriko txoko ugaritan ibiliak zarete, ligatzeko laguntzen al du horrek?\nI: Topiko bat dela esango nuke. Nire kasuan ez.\nE: Jendea ezagutzeko parada ematen du\nhori ona izan daiteke, baina bere neurrian.\nBiGira, ETBko saioan lortu zenuten arrakasta gorena, elkarrekin. Inoiz borrokatu behar izan duzue jarraitzaile berberarengatik?\nE: Dos mujeres y un destino? Ez, momentuz ez gara horretara iritsi, kar, kar.\nEta jarraitzaile baten ametsa gaua biekin pasatzea bada?\nametsetan jarrai dezala! Ametsak hain merkeak dira!!! Kar, kar.\nE: Nire aldetik behintzat jai dauka!!\nZuek duzuen altxorrik preziatuena, ahots kordak dira. Intimitatean erabilgarria da hori?\nI: Bai noski! Belarri izkinara hitz egin\nE: Ahotsak ez du soilik abesteko balio, ez?\nNola definitzen dituzue sexuaren notak?\nI: Do notatik Do notarako bidea. Mendian gora haritza\nE: Izaroren erantzunarekin geratzen naiz. Imanolen kantuak ederki definitzen du.\nTalde eta izaera desberdinen bertsioak egiten dituzue, lirikotik hasi eta rockera iritsi arte, larrutan zein aukeratzen duzue?\nI: Momentuan sortzen denaren arabera, egun eta gau guztiak ez baitira berdinak\nE: Heavy metala.\nZein da larrutan egiteko agertokirik gogokoena?\nI: Larrua gora, larrua behera\na ze saltsa, ezta? Irakurlea bera ere, ez ote da berotuko?\nE: Agertoki? Apur bat zaila agertoki batean hori egitea, baina\nhala balitz, bat edo beste aukeratzeaz baino gehiago, agertokia husteaz arduratuko nintzateke!\nZein da gehien miresten duzun abeslaria?\nI: Ezin dut abeslari edo talde bakar baten izenik eman, ez eta musika estilo bakarrarena, asko dira. Baina, batez ere, emakumeen ahotsei jartzen diet arreta.\nE: Musika mota bakoitzak bere errege edo erregina du. Musika mota asko entzuten ditut, baina nire erregina Liza Minnelli izango da beti.


Zinemaldiak atzera begirako ziklo bat eskainiko dio Hego Koreako zinemaren urrezko aroari : Irutxuloko Hitza\n'Flower in hell' (Jiokhwa, 1958) filma eskainiko dute Zinemaldiko zikloan. (Argazkia: Zinemaldia)\nDonostiako 68. Zinemaldia irailaren 18tik 26ra egingo dute, eta Hego Koreako zinemaren urrezko aroaren inguruko ziklo bat antolatu dute. Flores en el infierno: la era dorada del cine coreano izena izango du zikloak, eta 1950eko eta 1960ko hamarkadako film korearrak proiektatuko dituzte. Horretaz gain, zikloak bilduko dituen filmen inguruko liburu monografiko bat landuko dute Zinemaldiak eta Espainiako Zinematekak lankidetzan. Hain zuzen, Zinemaldiko zikloa bukatu ondoren, Espainiako Zinematekaren Dore aretoan ikusi ahal izango dira filmak urrian eta azaroan.\nMendebaldean ezagunak diren Hego Koreako film gehienak 1990eko hamarkadaren ondorengoak dira, baina 1950eko eta 1960ko hamarkadetako urrezko aroan, publiko handiak eskatzen zuen zinema popularra ekoizteko gai izan zen industria zinematografiko bat garatu zen herrialde asiarrean. Horrela, hauek izango dira emango dituzten filmak:


Asteroko kronikie: 2019/10\n191024: Ibon, Julen, Javi, Mariano, Antua, Gotzon, Oier.\nMarkina-Xemeingo Artibai Mendigoizale Elkartian urteroko jardunaldixetan, aurten espeleologiari eskindu detse programia. Horren barruan gaur, lehelengo eguna, ADES-ekuok Artibai ibarreko kobazuluei buruzko argazki/musika/bideo montaje bat aurkeztu dogu; nahitta, irudi asko eta testu gitxi (pintxo-pote egunian pentsatzen, Kontzekupian proiektau da, kale-kalian, txikitekuan dabillen jentiak ikusteko moduan). 30 bat minutuko proiekziño bat izan da, buklian behin eta barriro ipiñi doguna, eta aurreikusittako moduan, jentiak liburuak begiratzeko eta galderak egin ahal izateko atxekixa izan da. Izan be, mahaitxo baten, Artibai eta ADES materialak euki doguz, erakusten eta emoten. Bixar Josu Zeberio gure kide ohiak beste aurkezpen bat egingo dau, besteak beste BU-56 eta Olatzeko karstari buruz, eta etzi Julenek eta Ibonek jente talde bat gidatuko dabe Gizaburuko koba batera; zapatuan, mendixan orientaziño ibillaldixa egingo da; eta domekan, mendiko filmen proiekziñua egingo da.\negilea: ADES / ordua 12:18:00 No hay comentarios:\nEtiketak: hitzaldia, markina-xemein\negilea: ADES / ordua 14:56:00 No hay comentarios:\n191013: Xabi, Antua, Oier.\nXXX Sisteman (Lekeitio). Helburua: Conchero inguruen miaketia, jarraipen posibliei buruz.\nBertan egon nintzan azken aldittik denpora asko pasau da (...), eta inguruko aurkikuntzak kontuan hartuta, interes bikotxakin ibilli naiz hara eta hona begira. Bio lagiñak jaso dittudaz, bistan da: Meta, tetragnatiduak, Oxychillus, masma txiki gehixago, trichoniscoides, uretako marraskillo bat, Neobisium...Antuanek saguzar bat be ikusi dau.\nKontxeruan egindako ikusketan, itxuria, Xabik eta Antuanek goiko partiak begiratu dittuez, eta ez dabe jarraitzeko modurik ikusi. Gehixago: kontxero izaeriari buruzko zalantzak be sartu jakez, bertako lapa ugaltasuna errixotik sartutakua izan ete leikian... Dana dala, lapa+ikatz asoziatu lagin bat jaso dabe, beste aztarnekin batera klasifikau eta entregatuko doguna.\nHori baiño interesgarrixagua da zona horretan, (...) gaiñian bertan, errekan gora segitzen daben pausu estua, ostian gela bat dakana. Xabin susmua da hurrengo (...) gaiñeko aldia izan leikiala, eta hortik errekan gora segitzeko aukeria egongo litzakela, (...) terminus nazkagarrixori gaindittuta (...). Goiko pausu hori zabaltzeko erraminttia biharko da, baiña ez da bihar gogorra izango; hurrengo saio baten pasatzeko modukua da.\negilea: ADES / ordua 12:02:00 No hay comentarios:\nEtiketak: arkeologia, bioespeleologia, lekeitio\nBio: ze animali da hori? Guk ez dakigu\n191006: Antua, Gotzon, Oier.\nAritzgane III-ra (Ereño), aurreko baten lokalizautako zulo barrixa. Lehelengo sarrera bigurrixan osteko gelatxuan, behera doian lezia errez nasaittu dogu. eta atzera gora igotzeko gatxa bazan be (eta gu soka barik), "masma" bixak juan dira behera. Dolina erdira doian galerixa txiki bat topau dabe, ur xirripa aktibo bateraiñok, eta bloke artian galtzen zana. Gaur ez zeguan haizerik (lehengunetan bai egon da, itxuria) eta hori barik nekez igarri leike nundik desobstruidu biharko litzaken. Esplorautzat emon dogu, ez dirudi bueltauko garanik.\nBio aldetik, sarrerako gelan Rhinolophus hipposideros bat egon da (109 kHz), gero beheko pisora mobidu dana. Sarrerako gelan bertan Meta, masma txikixago bat, Oxychillus eta Elona jaso doguz; beheko pisuan, Quaestus bat bebai. Lithobius be ikusi dogu, baiña iges egin desku.\nLekeition, Mikel XXX informatzailliak seiñalautako zulua ikustera juan naiz. "Atea Berdea" etxebizitzetako obretan sartu naiz, Usotegittik. Bertara allegau naizenian uste baiño txikixagua izan da: sarreria 0,40 altu eta 0,20 zabal, ez naiz kabitzen. Barrurutz desarrollua: 3 bat metro, bistan, fuso formako galerixa-arrakalan. Haizia (Beaufort-Etxebarria eskalan) 0. Horma guztiak kaltzita kostra batekin estalitta; lurra lokatz fiña, arrakalatua, ur estankaua egon izanan seiñale. Hormak eta lurra beige koloreko oiñarrixa. Terrenua marga itxurakua izan arren, zulua karstikua da; antro endogeo txiki isolatu bat emoten dau, obrak apurtuta agerixan geratu dana. Eraikiñan zapatak estaliko dabe. XX modura katalogauko dot badaezpada. Koordenadak (UTM 30, datum ETRS89): 540099 4801055 error:8. Argazkixak egin dittudaz (eskaliakin, eta barrutik), baiña galdu; Mikelek etaratako argazkixak dakaguz barik (eskala barik).\negilea: ADES / ordua 10:09:00 No hay comentarios:\nEtiketak: aritzgane, atea, bioespeleologia, ereño, lekeitio\nEuskal espeleologoen artean dugun arau ez idatzi (baina oso errespetatu) batek dio, zona bat talde espeleologiko baten ardurapean dagoenean, hango kobak ikertzera doana bertako taldearekin harremanetan jartzea komeni dela. Ez da arau legala (legez, Espainian kobazuloak ez dira inorenak -jabetza Estatuarena da-) baina bai operatiboa: lurpean, elkarlanaren emaitza hobea baita konpetentziarena baino. Ikerlari gehienek arau hau errespetatzen dute; baina badira zonako espeleologoak "gau-zaindariaren txilibitutzat" hartzen dituztenak ere (gero horrelakoak dira emaitzak).\nEdonola ere, esandako hau espeleologiari dagokio bakarrik (hau da, jarduera zientifikoari); espeleoabentura jarduerak, edo turismoa, aparte doaz. Izan ere, zona guztietan daude bisitari asko erakartzen dituzten kobazuloak; gure kasuan Lamiñen Sistema (Armiña eta Lamiñen koben arteko trabesia), Iñeritzeko leizea eta besteren bat. Bertara datorren jende guztiak gu abisatzen hasi ezkero, telefono deiekin erotuko ginateke.\nJakin dugu Lamiñen Sistema bisitatzen duten talde batzuen artean liskarra piztu dela, barruan dauden sokei buruz. Egokiak diren, edo ez diren; segurtasuna bermatzen duten, edo ez duten... Hori dela eta, duela hile batzuk, pertsona batzuk gurekin harremanetan jarri ziren, haien iritzian bertan zegoen materialaren egoera eta instalazioaren segurtasuna ez zelako ona; eta ea ondo iruditzen zitzaigun hura hobetzea, gastuak eta materiala bere gain hartuta. Guk, detailea eskertzeaz gain (edozeinek ez baitu baimenik eskatzen, horrelakoak egin aurretik), nahi zutena egiteko esan genien; haiez fio ginelako, eta han zeuden soka eta instalazio horiek ez zirelako gureak (izan ere, Lamiñen Sistemaren esploratzaileok -GEV eta ADES- ez dugu sekula ezer ekipaturik utzi kobazulo honetan).\nGauzak horrela, pertsona hauek koban instalatuak zeuden materialak kendu zituzten, berriarekin ordezkatuz. Baina irailaren 28an egin dugun azken esplorazio saioan, material hau kenduta aurkitu dugu, lehengo instalazioaren antzeko berri batekin. Baita kartel hau ere:\nBistan denez, Lamiñen Sistema bisitatzen duten taldeek irizpide desberdinak dituzte instalazioaren egokitasunari buruz.\nADES Espeleologia Elkartea, printzipioz, ez da sartuko liskar honetan. Pentsatu nahi dugulako Lamiñen Sistemako bisitariak gai izango direla euren kabuz adostasun batera ailegatzeko, gure kobazulo enblematiko honen gozamena, segurtasuna eta zainketa harmonia onean uztartuz. Hala bedi!\negilea: ADES / ordua 18:05:00 No hay comentarios:\nEtiketak: amoroto, exkurtsiñuak, lamiñak


Mondragon Unibertsitateko LEINN graduko ikasleek Asiako eta Finlandiako hezkuntza-berrikuntzako adituak bildu dituzte Shangain, hezkuntzaren etorkizunaz hausnartzeko.Alumnos de LEINN de Mondragon Unibertsitatea reúnen en Shangai a expertos en innovación educativa de Asia y Finlandia para reflexionar sobre el futuro de la educación.\nMondragon Unibertsitatea (Mondragon Unibertsitatea, 2014-05-20)\nTEDxShanghaiSalon-a egin zuten, euskal ekintzaileen Smash kooperatibak antolatuta.\nIkasketetarako diru laguntza bat.Una beca de ayuda al estudio\nMondragon Unibertsitatea (Mondragon Unibertsitatea, 2014-05-21)\nWindu enpresak Ikasketetan laguntzeko beka bat sortu du 1000 eurotakoa.\nMondragon Unibertsitatearen LEINNeko tituludunen % 100 lanean ari da.El 100% de los titulados de LEINN de Mondragon Unibertsitatea está trabajando.\nMondragon Unibertsitateak Oñatin, Irunen, Bilbon, Madrilen eta Amsterdamen ematen du nazioarteko gradu hori, baita, datorren ikasturtean, Valentzian eta Bartzelonan ere.\nLeinn-eko gradu amaierako proiektuak ezagutu nahi?¿Quieres conocer los proyectos fin de grado de LEINN?\nGure 4 ikasle/ekintzailek beren testimonioa eman digute, alde batetik LEINN hobeto ezagutzeko eta bestetik gradu amaierako proiektuen inguruan hitzegin digute.\nEnpresen Administrazioa eta Zuzendaritzan Graduko ikasle berriak martxan jarriak dira.Los nuevos alumnos/as de Administración y Dirección de Empresas ya están en marcha.\nMondragon Unibertsitatea (Mondragon Unibertsitatea, 2014-09-22)\nIkasle berriek Oñati eta Bidasoako campusetan hasi dituzte beren ikasketak.\nIka Mizka ekitaldia ospatu da Oñatin.Hemos celebrado el evento Ika Mizka en Oñati.\nMondragon Unibertsitatea (Mondragon Unibertsitatea, 2014-10-31)\nAtzo, urriak 30, Ika Mizka 2014 zirkuituaren lehenengo geraldia gertatu da Oñatin. Mahainguruetan parte hartu dute zazpi pertsona ospetsuek, baita MONDRAGON UNIBERTSITATEko Enpresagintza fakultateko 100 bat gazteek.\nLeinner-ek lideratutako "Arte Factory" proiektua EITB-n."Arte Factory" proyecto liderado por leinners en EITB.\nMondragon Unibertsitatea (Mondragon Unibertsitatea, 2014-11-04)\nLidergo Ekintzaile eta Berrikuntza Graduko ikasleek lideratutako "Arte Factory" proiektuak interesa sortu du medioetan.\nEnpresagintza Fakultatea (33)


Gaurko zein desagertutako espezieen bizi-itxaropena kalkulatzeko metodo bat garatu dute - Elhuyar Aldizkaria\nHasiera » Albisteak » Gaurko zein desagertutako espezieen bizi-itxaropena kalkulatzeko metodo bat garatu dute\n2019/12/16 337. zenbakia\nIkerketan, 252 espezieren genomak erabili dituzte, eta ikusi dute, ornodunetan, 42 gene jakinen metilazioari erreparatuta, espeziearen bizi-itxaropena kalkula daitekeela. Adibideen artean, egungo espeziak zein desagertutakoak aipatu dituzte, besteak beste, mamut iletsua (60 urte), elefante afrikarra (65) eta Groenlandiar balea (268).\nIkertzaileen esanean, espezieen bizi-itxaropena ezagutzea beharrezkoa da biodibertsitate-politika egokiak ezartzeko; horregatik, espero dute garatu duten metodoa baliagarria izatea. Scientific reports aldizkarian argitaratu dute ikerketa.


Dendartean Gipuzkoako Merkatarien bulegoa Azpeitian jarri dute - Urola Kostako Hitza : Urola Kostako Hitza\nLizarralde eta Aldalur (E. Albizu Lizaso)\nAzpeitiko Udalak eta Dendartean Gipuzkoako Merkatarien Bilkurak akordioa sinatu dute, Dentartean-eko bulegoa Azpeitian egon dadin. Agustin Lizarralde udaleko ordezkariaren arabera, “borroka” egin dute elkartea Azpeitira ekartzeko, “merkatari txikien mesederako egiten den guztia gutxi” delako. Egun osoz lan egingo du, beraz, Dendarteaneko teknikariak Sindikatu Zaharreko bulegoan, 08:30etik 13:30era eta 14:30etik 17:30era. Dendarteaneko bazkide dira tokian tokiko merkatari elkarteak, Bertan kasu. Hori dela-eta, Gipuzkoako elkarteak kudeatuko du Bertan Merkatari elkartea ere, Lizarralderen arabera, azken hilabeteetan hutsune tekniko bat egon delako. Xabier Aldalur Dendarteaneko teknikaria arduratuko da Bertanez, eta udalak ordainduko dio soldataren %25a, gehienez, 8.000 euro.


SANSINENEA, Patxi. EHUko irakaslea Teoriak\nIrakasle multzo batek prestaketari ematen dio garrantzia eta hau horrela izanik, alderdi bat besterik ez da, derrigorrezko alderdia, noski, bainan ez da nahikoa. Denok ezagutu dugu irakasle jakintsu horietako bat, eskola ematerakoan, astuna, agoantaezinezko klaseak ematen zituena, eta ezin esan dezakegu irakasten ez denik, baina ikasi ez dugu tutik ikasten. Ikusi erlazioanaturiko artikuluak\nHaur Hezkuntzako profil profesionalei buruz\nEskolaren eta familiaren arteko erlazioa eta kolaborazioa funtsezkoak dira, baina ez da beti erraza izaten. Nola lortu ahalik eta harremanik egokiena?\nKanpoko indarkeria irakasleengan\nNolako irakasleak behar ditugu XXI. mende hasierako Euskal Herrian?\nNola balia ditzakegu irakasleok geure emozioak, ikasgelan ikasleen garapen emozionala bultzatzeko?\nROEGIERS, Xavier eta PEYSER, Alexa: Integrazioaren pedagogian helburua ez da ezagutza; ezagutza, gaitasunak garatzeko baliabidea da\nGizarte hezitzaileak eskolan\nLOPEZ-GOÑI, Irene: Irakasleen prestakuntza diseinatzeko une egokia da, eta hori baliatzen jakin behar dugu\nCoachingak lagun al dezake hezkuntzan? Nola? Zer tresna eskaintzen du\nProiektuak ala mozorroak?\nNola gainditu jendaurrean hitz egiteko dugun beldurra? Zein garrantzia du ahotsak komunikatzeko orduan?\nJoxe Ramon Mauduit: "Bizitzaren zentzua errazago bilatzen da, baldin eta haurraren gaitasunak hasieratik abian jartzen baldin badira"\n"Nola hezi behar ditugu hurrengo belaunaldiak?"\nWeb 2.0 eta Google aplikazioak irakaskuntzan\nBideoa: editatzen ikasteko, 'Pinnacle Studio’-ren bidez\nEz dut zigortu nahi\nJendaurrean hitz egiten ikasi\nAutismoaren azalpena ikuspegi praktikotik\nHaurrei zuzendutako maskaragintza\nZertan jolastuko gara?\nHedabideek sexuari buruz igortzen diguten informazio pilatik nola bereiz dezakegu nerabeei begira baliagarria dena eta ez dena?\nUlertzen ditugun gauza gehienak bizitzako eskolan ikasi ditugu\nIkasleak, beren guraso eta familien isla\nIrakurketa, bizitza osorako bidelaguna\nEuskara proben eraikuntza\nIpuinak antzerki bihurtzen direnean\nIrakasle magoa (majoa)\nTxantxa, musika, umorea eta animazioa...


Ekonomia 2005-06-06 20:06\nZerga justuak kalitateko zerbitzu publikoetarako\nUkberri\t Errenta aitorpena egiteko sasoia den honetan, LAB sindikatuak fiskalitatearen inguruko kanpaina jarri du martxan. Hego Euskal Herriko Administrazioen politika fiskalek enpresariei egiten die mesede eta hauen iruzurra ahalbideratzen du. Ondorioa: gehien irabazten dutenek gero eta gutxiago ordaintzen dute.\nEkonomia 2005-06-03 20:51\nEnpresa txiki eta ertainen erantzukizun sozialari buruzko jardunaldiak izango dira asteartean Leioako Behargintzan\nUkberri\t Ekainaren 7rako topaketak antolatu dituzte Merkataritza Ganbarak eta Bizkaiko Foru Aldundiak, lurraldeko enpresa txiki eta ertainei zuzenduak, erantzukizun sozialaren kontzeptua hedatzeko asmoz. Foru erakundeko Berrikuntza eta Ekonomi Sustapen Saileko Jorge Berezok eta aipatu beste entitateko Arantza San Salvadorrek hartuko dute hitza, 17:00etatik 19:00etara, Leioako Behargintzan (Mendibile, 3) egingo den ekitaldian.\nEkonomia 2005-06-02 18:55\nLemoiz eta Kostaldeko beste 11 udalek Arcachoneko Ituna etetea eskatu dute\nUkberri\t Lemoiz eta Bizkaia eta Gipuzkoako beste hamaika udalerrien alkateek agiria izenpetu zuten atzo antxoaren arrantzaldia bertan behera uzteko eskatuz eta kaltetutako familiei elkartasuna adieraziz. PSE-EEk gobernatutako udalerriek ez zuten akordioarekin bat egin. "Arcachoneko akordioa bertan behera uzteko eskatzen dugu, arrantza-baliabideak ordainik gabe desjabetu baititu gurearekin lehian ari den flota baten mesedetan, gaur egun baliabideak neurriz gainetik esplotatzen ari dena hain zuzen", adierazi zuen agiria gazteleraz irakurri zuen Borja Jauregi Hondarribiako alkateak. Juan Carlos Goienetxea Bermeoko alkateak, aldiz, euskarazko testua aurkeztu zuen. (Argazkian, Armintzako portua. Irudia Raulen bitakoratik hartua da).\nEkonomia 2005-06-01 21:10\nGetxoko Erakusleiho Lehiaketarako irudi bila dabiltza\nUkberri\t Getxo Enpresa eta Merkataritza elkarteak ideia lehiaketa deitu du, Getxoko XV. Erakusleiho Lehiaketaren logotipoa aukeratzeko. Aurtengo erakusleiho txapelketaren irudia zehaztea da kontua, Arte Grafikoak, Arte Ederrak eta ildo horretako ikasketak egin dituzten (edo egiten ari diren) pertsonei jarduera honetan parte hartzeko aukera emanez. Lanak aurkezteko epea uztailaren 22an bukatuko da.\nEkonomia 2005-05-31 23:23\nUdaltzaingoarekin dauden arazoak azaltzeko eskatu dio Zarraoari PSE-EEk\nUkberri\t Getxoko PSE-EE udal taldeak Iñaki Zarraoa alkatea Langileria Batzordean agertzea eta "Udaltzaingoaren kolektiboan" ematen den "egoera" azaltzea eskatu du. Luis Almansa talde sozialistako bozeramailea afera premia biziko kontua delakoan dago, "hiritarren segurtasunarentzat kaltegarria" izan daitekeelako. Udaltzainen eta Getxoko Udalaren arteko lan gatazkaren ardurak banatzean ez du zalantzarik izan Zapateroren alderdiak: "alkate jaunaren jarrera batzuek ez dute negoziazioa eta elkarrizketa laguntzen" esan du Almansak. Argazkian, udaltzainek Getxoko udaletxe aurrean egindako protestaldi bat.\nEkonomia 2005-05-31 21:54\nAutobuses de Lujua enpresako langileek bertan behera utzi dituzte bihartik ostiralerako lanuzteak\nUkberri\t UGT sindikatuak jakinarazi duenez, garraio enpresako langileek duten negoziazio jarrera erakusteko asmoz ekainaren 1etik 3ra aurreikusita zeuzkaten lanuzteak bertan behera utzi dituzte. Besteak beste, enpresak Areeta eta Larrabetzuren arteko Bizkaibus zerbitzua betetzen du.\nEkonomia 2005-05-18 23:19\nAutobuses de Lujua enpresari ateak berriro irekitzea agindu dio Eusko Jaurlaritzak\nUkberri\t Enpresa "berehala" irekitzeko agindu dio gaur Areeta eta Larrabetzu lotzen dituen Autobuses de Lujua konpainiari Eusko Jaurlaritzak, langileak "lanarekin jarraitzeko egoeran" daudelako eta enpresak lan egiten utzi behar dietelako. Horrela izango ez balitz, isunak iragarri ditu Justizia, Lan eta Gizarte Segurantzako Bizkaiko lurralde ordezkaritzak. Lurralde ordezkaritzaren arabera, Autobuses de Lujuak astelehenean ezarri zuen itxiera patronala ez da zilegia. Enpresak "langile eta erabiltzaileen ongizatea bermatzea" ezinezkoa bihurtu zitzaiola esanez itxiera defendatu zuen egun horretan. Izan ere, igandean konpainiako hainbat autobus erasotuak izan zirela eta kalteak egon zirela ere salatu zuen Autobuses de Lujuak. Bizkaibuseko langileriarekin eskubideak parekatzea hiru hilabetez eskatzen duten grebalariak ekintza horien erantzuletzat jo zituen Konpainiak. Enpresa Batzordeak zuzendaritzaren azalpenak gaitsetzi ditu eta enpresa irekitzeko eskatu du.\nEkonomia 2005-05-12 19:35\nGabezi ekonomikoak dituzten getxoztarrekin ekomezularitza zerbitzua jarriko du abian Gaztaroa elkarteak\nUkberri\t Gaztaroa elkarteak, Getxoko Udalaren laguntzarekin, ekomezularitza zerbitzuetan enplegu eta trebakuntza programa abiatuko du. Erabiliko diren garraioak txirrindula eta motor elektrikoak izango dira. Egitasmoaren barruan lanbideratze enpresa sortzea kokatzen da, gaur egun Laguntzazko Errenta-Gutxieneko Gizarte Soldata jaso edo Gizarte Arloarekin gizarteratze hitzarmenak sinatuta dituzten hamar getxotar langabeturi lanpostu duina eskaintzeko asmoz. Argazkian, Iruñeko Oraintxe ekomezularitza enpresako langile bat.\nEkonomia 2005-05-10 22:37\nUribe Kostatik ere egongo da zer ikusi BECeko Turismo eta Aisiaren Azokan\nUkberri\t Bizkaiko aisialdi eta turismoaren eskaintza Bilbao Exhibition Centreko (BEC) 10.500 metro koadro dituen 3. pabiloian bilduko da "Expovacaciones 2005" erakusketaren baitan. Hilaren 12 eta 15 bitartean izango den azokan, 24 erakustoki izango dira guztira "Bizkaia bizi" izenpean. Eskaintza horren erakusle nagusiak kultura, gastronomia, natura, ospakizun eta ekitaldiak izango dira. Uribe Kostako Mankomunitateak eta erakunde horretatik kanpo dauden eskualdeko udalek beraiek erakustokirik ez duten arren, gure artetik egongo da zer ikusi bertan. Besteak beste, Getxo, Sopela, Plentzia (argazkian bertoko pasealekua) eta Gorliz egongo dira ordezkatuta Bizkaia Euskal Kostaldea erakundeko standean. "Minervion" izenpean, berriz, Erandiok edukiko du bere lekua, inguru horretan turismoa bultzatzeko Barakaldo, Santurtzi eta Trapagaraneko tokiko erakundeekin sinatutako hitzarmenari esker. Areeta eta Portugalete lotzen dituen Bizkaiko Zubiak ere erakustokia izango du, baita Bilbao Metropoli 30 erakundeak ere. Lemoiz kenduta, Uribe Kostako udal guztiak dira horren kide.\n‹‹ Aurrekoak 1 2 3 4 ... 67 68 69 70 71 72 73 74 75 76 77 Hurrengoak ››


Zientzia eta teknologia sustatzea - Bilbao Ekintza\nHasiera / Enplegua / Zientzia eta teknologia sustatzea\nBilbao Ekintzak kultura eta STEM diziplinak (zientzia, teknologia, ingeniaritza eta matematikak) sustatzeko estrategia bat garatzen du, horien garrantzia hedatzeko eta gazteak ezagutza arlo horietan prestatzeko.\nEuropar Batasunak bere helburu nagusien artean du lan merkatuak behar dituen bokazio zientifikoak eta teknologikoak sustatzea. Aurreikuspenen arabera, epe motzean zientifiko eta teknologo gehiago beharko dira Europan, eta ez da nahiko langile kualifikaturik egongo plaza guztiak betetzeko.\nAzterketa batzuen arabera, gaur egun zientziari lotutako graduetan matrikulazio gutxi egoteko faktoreetako bat da herritarrek zientziarekiko duten pertzepzioa.\nHorren inguruan, Bilbon STEM (zientzia, teknologia, ingeniaritza eta matematikak) estrategia garatzen da. Estrategia horren xedea, gazteenen artean zientziari, teknologiari eta berrikuntzari buruzko balioak sustatzea da, baita ere gizartean kultura zientifikoa gehitzea hezkuntza sistemaren, komunitate zientifikoaren, familien eta gizartearen arteko loturak ezarriz, eta hori guztia, zientziari eta teknologiari buruzko irudi errealistagoa eskaintzeko.\nSTEM Bilbao estrategia horren barnean proiektu propio batzuk azpimarratu behar dira, besteak beste Bizilabe delakoa, eta, horrez gain, badaude beste erakunde batzuk garatzen dituzten eta Bilbao Ekintzaren laguntza jasotzen duten beste batzuk ere, adibidez, hauek:\nZientzia Azoka: Elhuyar Fundazioak sustatutako ekimena da, eta, bertan, 12 eta 18 urte arteko gazteek ikasturtean zehar, beraien ikastetxeetan proiektu zientifikoak eta/edo teknologikoak egiten dituzte. Lan horren emaitzak Zientzia Azokan erakusten dira.\nFórmula Student y Moto Student: Ekitaldietan lehiatzeko jarleku bakarreko ibilgailu bat eta motor bat diseinatzeko eta eraikitzeko proiektuak dira. Formula Student eta Moto Student nazioarteko proiektuak dira, Bilboko Ingeniaritzako Goi Mailako Eskola Teknikoak zuzentzen ditu eta fakultateko ikasleek parte hartzen dute. Proiektu horien helburua, ikasleei esperientzia praktiko bat eskaintzea da ingeniaritzaren eta enpresen alorrean, hala, beraien prestakuntza eta enplegagarritasuna hobetzeko.\nBisky Team: Bilboko Goi Mailako Ingeniaritza Eskolako ikasleek garatzen duten proiektua da baita ere. Bertan, suziri hibridoak diseinatzen, eraikitzen eta probatzen dituzte eta Karman lerrora (100 km-ko distantziara dagoen atmosferaren eta espazioaren arteko muga) arte iristeko gai den suziri bat sortzea da xedea.\nHomo Curiosus Odisea: Bilbon kultura zientifiko-teknologikoa hedatzeko ekitaldia da. Hitzaldien, tailerren eta jardueren bidez, herritarrei zientzia eta teknologia hurbiltzea da helburua, modu horretan, hirian STEM estrategia garatzea sustatuz.


Korrespondentzia eguneratuz - GARA\nAupa lagun! Ederki eskuratu ditut zure letrak, ongi egin dute bidea eta ez dira berandutu. Erantzutera noakizu. Ados naiz diostazunarekin: gerra bukatu denean etxera urgentziaz sartu nahi izatea baino zentzu oneko gauza naturalagorik ez dago, eta bai, gartzela ala kartzela, ipurtzulo bat beti izango da ipurtzulo. Sortu alderdiaren inguruko iritzia galdetu didazu, bestalde, eta iritzia libre, hona nirea biluzik.\nEztabaida probokatu eta perspektiba apuntatu, ez dakit halakorik sortu den Sorturen eratze prozesuan. Pasioa eta gogo bizia ez ditut sumatu. Zuk bezala nik ere hortzak izerdi irakurri ditut txostenak, eta zer esango dizut ba!? Printzipioak diozu, eta bai, printzipioak beti, horiek gabe den-dena galduko baikenuke, ezerezean urtuko ginateke. Printzipioak bai, baina gutxi, argiak eta bide-erakusle, ez dogma bezala ulertuta. Joko politikoa eta antolaketa eredu bat printzipioetan «entronkatzea»? Parametro dinamiko legez hartuta hobe, jokoaren zelaia marrazten duen banderin gisara.\nEzkerreko herri abertzalearen jendearen eta perspektiben dibertsitatea txalotu eta ospatu behar da, jakina, lagun. Komunitatearekin elkarrekikotasuna eta kontaktu erreala bilatu, ideia on eta freskoen iturria -posible den neurrian- izan. Argi pentsatzeko trebetasuna, konklusio zehatzetara iristeko indarra eta, zenbakitan eta exijentzia mailan hainbeste handitu den komunitatearen aurrean, modu erakargarri eta desafiantean aurkezteko adorea eskuratu. Arrazonamendu sendo eta eduki interesantea duen diskurtso argi batekin arduratuta.\nNiretzat ez da txarra iritziak oso ideologikoak izatea. Txar-txarra dena itsuki alderdikoiak izatea da. Jendearen ahotsa anplifikatu behar dela diostazu. Baina hori ez da errebindikazio lokal, siglapeko txikimundu edo lobby sektorial guzti-guztien erresonantzia kutxa izatearen sinonimo. Erabaki eta iritzi propioa, instituzionala, gorestera ala kritikatzera mugatuko ez den -ohikoena izango den arren- posizio indartsu bat behar da, hori inportantea ikusten dut.\nHala ere, badakizu, aipatu hau dena hala bada, hala biz; eta hala ez bada, halatsu. Goiari eutsi eta aberria bizi, lagun.


Fermin eta Fermina, santu beltzaranaren izen ahaztuak | El Diario Vasco\nSociedadFermin eta Fermina, santu beltzaranaren izen ahaztuak\nFermin eta Fermina, santu beltzaranaren izen ahaztuak\nNeska-mutikoak prozesioan zihoan santuari begira. / Eloy Alonso/Reuters\nHamarkada honetan neska bakar bati ere ez diote jarri Fermina izena, eta 189 mutiko bakarrik inskribatu dituzte izen horrekin\nM. IMAZDonostia Sábado, 8 julio 2017, 11:40\nSantu kontuetan adituak ez direnen artean ere munduko santurik ezagunenetakoa izango da San Fermin. Nortasun agirietatik, baina, desagertzen ari da, baita Nafarroan bertan ere, IV mendeko martiriaren izena. Emakume-izen Fermina, zer esanik ez. Fermina izeneko martiri eta santu bat ere izan omen zen mende bat lehenago, III.ean, Italiako Amelian, baina Eliza Katolikoaren santutegian ez denez azaltzen, pentsatzekoa da gehiago zor diotela mundu honetako Fermina urriek santu nafarrari Dioklezianoren biktima italiarrari baino.\nKontua da INEren datu-basearen arabera 16.079 Fermin baino ez daudela Espainiar estatuan, horietako 1.555 Nafarroan, non 1.000 gizonezkotik seik daramaten izen hori. Bitxikeria gisa esan daiteke Gipuzkoan 509 Fermin daudela (mila gizonezkotik, 1,6 deitzen dira horrela).\nFermin deitzen diren gizonezkoak ez dira gazte-gazteak, 56,7 urtekoa baita horien batez besteko adina, iragan mendeko 60ko hamarkadako loraldiaren eraginez. Izan ere hamarkada horren lehen urteetan jo zuten gaina Ferminen aldeko hautuek -3.219 pertsona inskribatu zituzten izen horrekin-, baina berehala hasi zen gainbehera azkarra.\nAlabei Fermina izena jartzeko ohitura lehenago iraungi zen: 3.964 Fermina daude, eta horien batez besteko adina 70 urtekoa da. Kasu honetan, Nafarroa ez da nagusi, Badajoz baizik, probintzia horretan 433 Fermina baitaude, eta 173 Nafarroan. Gipuzkoan, berriz, 58 Fermina daude, 1940 baino lehenago jaioak 48.\nAzken zazpi urteei erreparatzen bazaie, 2010 urtetik aurrerako erregistroei alegia, Fermin galzorian eta Fermina galduta daudela esan daiteke. Hamarkada honetan, alegia, neska bakar bati ere ez diote jarri Fermina izena, eta mutilei ere gutxi, 189 mutiko inskribatu baitituzte bakarrik Estatu osoan izen horrekin. Gehienak, 39, Nafarroan, ondoren Madril (14), Granada (13) eta Sevilla (12) datozela. Hala eta guztiz ere, gora San Fermin!\nLa policía recurrirá al ADN para saber si el joven de Madrid es el desaparecido italiano de 2011 Arzak inicia su 'cambio de piel'


Estatuaren Dibortzio LegeakPentsioaSindikatu ZibilakKoronabirusa (Covid-19Sexu Bereko LegeakEzkontza Zin BikainakIntimitate Emozionala EzkontzanHarremanetarako AholkularitzaEzkontzakGurasoak Eta Ezkontza Orekatzeko Aholkuak\nZorigaiztoko ezkontza konpontzeko 5 urrats\nEzkontza asko zorigaitz bihurtzearen arrazoiak zerikusi handia du tentsioarekin, komunikazio okerrekin, traizioarekin eta etsipenarekin. Artikulu honetan zorigaitzezko ezkontza konpontzeko 5 modu agertzen dira.\nIraupen luzeko ezkontzaren 5 ezaugarri\nEzkontzen den bikote zaharrago zoriontsu bati begiratu al diozu zein den haien sekretua? Bi ezkontzak berdinak ez diren arren, ikerketek erakusten dute ezkontza zoriontsu eta iraunkor guztiek oinarrizko bost ezaugarri berdinak dituztela: komunikazioa, konpromisoa, adeitasuna, onarpena eta maitasuna.\nEzkondutako bikoteek dituzten 20 ezkontzako arazo ohikoenak\nIkasi ezkontza arazoek benetan ezkontza arazoak sor ditzaketen, jakin nola saihestu, konpondu edo konpondu daitezkeen metodo eta teknika desberdinak erabiliz.\nEzkontza kristau batean 'bat' bihurtzeko 5 modu\nharremanetarako aholkuak: Marriage.com-ek bost senar-emazte bikotekide berri bat nola bihur daitekeen kontatzen du.\nDistantzia luzeko harremanak zailtasunez beteta daude. Adituen aipu eder hauek beren maitasunari eusteko inspiratuko dituzte.\n6 Modu Eraginkorrak Senarrari Zugan Oihuka Nola Utzi\nSenarrak zurekin oihu egiten duenean aurre egiteko hainbat modu daude. Hona hemen senarrak zergatik oihukatzen didan eta gero harekin tratatzeko modu posibleak argitzeko arrazoietako batzuk.\nZure harreman toxikoa sendatzeko 7 modu\nHarreman toxikoa gainditzea oso zaila da. Artikulu honetan harreman toxikoak sendatzeko 7 modu agertzen dira.\n7 Harreman on baten ezaugarriak\nHarremanetarako aholkuak: artikulu honek harreman on baten 7 ezaugarri garrantzitsuenak zerrendatzen ditu. Atributu horiek izateak bikoteak harreman osasuntsua eta osagarria izaten lagun dezake.\n7 aholku garrantzitsu zure bikotearekin harreman batean konfiantza sortzeko\nHarremanarekiko konfiantza da harremana ondo funtzionatzeko faktore garrantzitsuenetako bat. Artikulu honetan harreman batean konfiantza nola sortu jakiteko 7 aholku garrantzitsu agertzen dira.\nBeti saihestu beharko zenituzkeen 8 harreman mota konplikatuak\nHarreman guztiek ez dizute zoriontasun eta betetasun sentimenduak ekartzen. Artikulu honetan kosta ahala kosta saihestu behar dituzun 8 harreman mota korapilatsuak agertzen dira.\nZure harremana suntsitu dezaketen 8 arazo\nBikoteek jaramonik egiten ez duten eta azkenean harremana suntsitzen duten zenbait harreman arazo daude. Artikulu honetan 8 ohiko harreman arazo hauek zerrendatzen dira.\nHarreman arazoak konpontzeko 15 modu\nHarreman arazo bat konpontzea dirudiena baino zailagoa da. Irakurri 15 erlazio harremanak muina konpontzeko.\nHarremanetan segurtasunik eza adierazten duten 8 zeinuak\nBikotea galtzeko beldurrak harremanean segurtasunik eza sor dezake. Artikulu honetan harreman batean ziur ez zaudela adierazten duten 8 zeinu agertzen dira.\nArtikulu honetan ezkontza zoriontsuetatik aldentzen diren 8 arrazoi nabarmen agertzen dira. Arrazoi horiei esker, gizonezkoek emakumea ezkontza zoriontsutik ateratzeak zerk egiten duen ulertzen lagunduko dute.\nZure harremanean gorabeherak kudeatzeko 9 modu - Adituen aholkularitza\nHarreman orok bere gorabehera multzoa du. Bikoteek gorabehera horiek nola kudeatzen dituzten zehazten du harremanaren indarra. Artikulu honetan harreman baten gorabeherak modu eraginkorrean kudeatzeko moduak azaltzen dira.\nEmakumeentzako Lehen Urteko 8 Ezkontza Aholkuak Ezkontza Harmonia sortzeko\nHarremanetarako aholkuak: Nola sortu behar dute emakumeek oinarri sendoak ezkontzaren hasierako urteetan? Artikulu honek zenbait erantzun, ikuspegi eta irtenbide eskaintzen ditu.\nHarreman osasuntsua eta egonkorra eraikitzeko 9 aholku\nHona hemen 9 aholku erabilgarri harreman egonkorra eraikitzen laguntzeko. Denok dugu eskubidea leuna, maitekorra eta seguru sentiarazten gaituen harremanaz gozatzeko. 'Egonkorra' asebetetzea da, bizitza hobetzen du eta harreman sendo eta maitekorra lortzeko oinarria da.\nMiresmena harreman baten funtsezko zatia da\nZure bikotea miresten ez baduzu, ezin da intimitate lotura sakonik egon eta harremana desegitera bideratuta dago. Artikulu honetan azaltzen da zergatik den miresmena harreman baten funtsezko atala.\nIkasi harremanean erantzukizunak onartzea zergatik den garrantzitsua. Artikulu honetan erantzukizuna onartzeak zer nolako rola betetzen duen azaltzen da harremanean eta zergatik da hain garrantzitsua.\nHarremanak huts egitearen 9 arrazoiak\nHarremanetarako aholkuak: lan handia behar da harremanak arrakasta izateko. Artikulu honek harremanak huts egitearen edo erortzearen arrazoi gehienak nabarmentzen ditu.


525 COVID-19 kasu berrirekin hasi da urtea Aiaraldean - Aiaraldea - Aiaraldea.eus\n525 COVID-19 kasu berrirekin hasi da urtea Aiaraldean\nTxabi Alvarado Bañares 2022-01-03 18:02\n214 kasu berri detektatu dituzte Laudion. / Aiaraldea.eus\nEskualdeko udalerri guztietako tasek egin dute gora ostegunetik hona.\n525 COVID-19 kasu berri utzi ditu pandemiak eskualdean ostegunetik igandera bitartean, Osakidetzak gaur plazaratutako txosten epidemiologikoaren arabera.\nHau da kasuen banaketa udalerrika:\nAmurrio: 128 kasu (48 ostegunean, 25 ostiralean, 30 larunbatean eta 25 igandean).\nArtziniega: 29 kasu (6 ostegunean, 9 ostiralean, 4 larunbatean eta 10 igandean).\nAiara: 29 kasu (5 ostegunean, 13 ostiralean, 3 larunbatean eta 8 igandean).\nLaudio: 214 kasu (71 ostegunean, 41 ostiralean, 61 larunbatean eta 41 igandean).\nOkondo: 12 kasu (3 ostegunean, 1 ostiralean, 5 larunbatean eta 3 igandean).\nArakaldo: Kasu bakarra, ostiralean.\nArrankudiaga-Zollo: 14 kasu (5 ostegunean eta hiruna ostiral, larunbat eta igandean)\nOrozko: 46 kasu (17 ostegunean, 12 ostiralean, 9 larunbatean eta 8 igandean)\nUrduña: 52 kasu (14 ostegunean, 14 ostiralean, 16 larunbatean eta 8 igandean)\nIntzidentzia metatuaren tasa guztiak, gora\nPositiboekin batera, gora egin dute baita udalerri guztietako intzidentzia metatuaren tasek. 2.000 gora daude ratio gehienak eta batzuk 4.000ra iristear daude.\nEAEn ere larria da egoera: 67.573 positibo erregistratu ditu osasun sistema publikoak azken astean, 35 pertsona hil dira birusaren ondorioz, 560 herritar daude ospitaleratuta eta horietako 132 ZIUn.\nEgoera larria, baina erlatibizatu beharra\nPositibo berrien kopurua ikusgarria izanik ere, baita hildakoena, aintzat hartu beharra dago larritasun horrek ez duela zerikusirik pandemia hasierako emaitzekin. Esaterako, egun 67.573 gaixo berri badaude ere, ospitaletan 560 baino ez dituzte sartu. Horrek esan nahi du %0,82k bukatu duela medikuen eskuetan.\nAldiz, oraingo egoera 2020ko martxoaren 27ko datuekin alderatzen bada, garai horretan positiboak 5.136 eta ospitaleratuak 1.552 izan ziren, hau da, kutsatuen %30,26ak bukatu zuen ospitaletan. Horietako 170k, gainera, Zaintza Intentsiboko Unitateetan. Ildo beretik, 2020ko martxoan hildakoak 241 ziren, %4,7 guztira. Egun, hildakoen tasa ez da heltzen 0,05ra, azken txostenaren datuak aintzat hartuta.


Arabako Errioxako liburu eta disko azoka hartuko du bigarrenez Bastidak - Alea.eus\nArabako Errioxako liburu eta disko azoka hartuko du bigarrenez Bastidak\nAbenduaren 2tik 8ra bitartean, hamaika ekitaldi antolatu dituzte, hala nola, liburuen aurkezpenak, ardo dastatze bereziak edo umeentzako ekintzak.\nBadator ostera ere euskararen eta euskal kulturaren aldeko ekimen ezagunena: Durangoko liburu eta disko azokaren 51. edizioa. Abenduaren 2tik 6ra bitartean egingo dute, eta bertan, 349 nobedade, 246 erakustoki eta 200 ekitalditik gora izango dituzte eskura hara gerturatzen diren milaka bisitariek. Bada, Durangora joateko asmoa ez dutenak, Bastidara hurbildu daitezke.\nErrioxaldea kultur elkarteak bigarrenez antolatu du aurten Arabako Errioxako liburu eta disko azoka, bertako Udalaren laguntzarekin. Pasa den urteko formatua mantendu dute oraingoan ere. "Herri txiki bat izanik, azoka ere ez da oso handia izango, baina bertan euskaraz argitaratutako liburu ezagunenak aurkituko dira", azaldu du Errioxaldeko kide Josu Olanok; eta gaineratu du bereziki umeei eta gazteei zuzendutako azoka dela, "eskola eta ikastolan lantzen dutena kalean ere ikusteko".\nHiru "ardatz" nagusi izango ditu aurtengo azokak: batetik, euskara. Horren harira, zera nabarmendu nahi izan du Olanok: "Umeekin eta gazteekin egingo diren ekitaldi guztiak (antzerkia, filmak, liburuen aurkezpenak edo jolasak, besteak beste), euskaraz egingo dira; eta helduekin direnak, elebidunak. Beti euskarari ematen diogu lehentasuna, eta ezinezkoa denean bietan. Euskara pixkanaka-pixkanaka zabaltzea eta gurea sentitzea da azokaren helburu nagusienetakoa".\nBigarrenik, aurten 80 urte betetzen dira Espainiako Gerra hasi zela aprobetxatuz, horrekin lotutako bi ekimen aurreikusi dituzte: abenduaren 4an, German Ruiz Llanoren Alava en pie de guerra liburua aurkeztuko dute; eta azokak irauten duen bitartean, gudariei buruzko erakusketa ere egongo da ikusgai Bastidako udaletxean.\nHirugarrenik, "ezezagunak" diren Arabako idazleen presentzia bermatu nahi izan dute, abenduaren 8an egingo duten aurkezpenarekin. Hain justu ere, Kepa Menendez, Mila Ojea eta Raul S. Alegria izango dira euren lanak aurkezten dituztenak.\nEuskararen Egunarekin bat\nDurangon bezala, abenduaren 2an, ostirala, emango diote hasiera egitarauari. Aurten ere, Toti Martinez de Lezea idazleak inauguratuko du azoka, bere azken lanaren aurkezpenarekin: Euskaraz zein erdaraz argitaratu du gasteiztarrak liburua. Bestalde, edizio honetan, Euskararen Egunarekin egin du bat azokak, eta horren bueltan, askotariko ekintzak antolatu dituzte abenduaren 3rako; tartean, datorren urtean datorren urteko Araba Euskaraz aurkeztuko du Bastida ikastolak.\nBeste berrikuntza bat ere badago aurtengo egitarauan: abenduaren 3an eta 6an egingo dituzten Ardo Berri 2016 dastatzeak. Bastidako upategien parte-hartzea sustatu nahi dute dastatze "itsu" baten bidez. Hau da: Solaguen, Mitarte, Agricola Labastida, Aimarez eta Gontes upategiek bere ardoa aurkeztuko dute, eta jarraian, botilak paperez estalita, ardoa dastatu eta, lehen azaldutakoaren arabera, norena den asmatu behar dute. Nork bere apustua eman eta gero emaitzak ezagutu eta irabazleei saria ematen zaie.\nAbenduaren 5ean, bestetik, Lasa eta Zabala filma ikusteko aukera izango da, eta, amaitutakoan, Pablo Malo zuzendariak eta Paco Etxeberria mediku forentseak solasaldia eskainiko dute. Aspertzeko astirik ez da izango egunotan Bastidan.\n18:00 Inaugurazio ekitaldia. Jarraian, Toti Martinez de Lezearen 'Esne eta eztizko lurra' liburuaren aurkezpena, kultura etxean.\n12:15 Ikastolak Araba Euskaraz 2017 aurkeztuko du, plazan. 13:00 Miren Diaz de Arkaia, Edurne Maiona, Maite R. Otxotorena eta Ana Franciaren liburuen aurkezpena, kultura etxean.17:00 Haurrentzako antzerkia, kultura etxean: 'Baserria amets'.18:00 Ardo Berri 2016. Plazan. Uzta berriaren aurkezpena (beltza).21:00 Disko festa Petralandan.\n12:30 German Ruiz Llanoren 'Alava en pie de guerra' liburuaren aurkezpena, kultura etxean. 18:00 Umeentzako zinea toki berean.\n18:00 'Lasa eta Zabala' filma kultura etxean. Jarraian, solasaldia Pablo Malo zuzendariarekin eta Paco Etxeberriarekin.\n11:00 Mahastiak kirol taldeen aurkezpena, kiroldegian.12:00 Dastatze itsua. Ardo zuriaren aurkezpena. Plazan.12:00 Salda eta txoripintxoa salgai plazan, ikastolaren eskutik.18:00 Haurrentzako zinema euskaraz.\n12:00 Leire Bilbaoren liburuen aurkezpena, kultura etxean.17:30 Pilota pilotaleku zaharrean.20:00 Kantu-poteoa.21:00 Erronda festa.\n11:00 Umeen jolasak, kultura etxean.13:00 Kepa Menendez, Mila Ojea eta Raul S. Alegriaren obren aurkezpena.17:00 Eneko Etxegarairen 'Ilunpearen sekretua' ipuinaren aurkezpena.\nArabako Errioxako Korrika alternatiboa, iruditan\nAurten ere, Korrika propioa egingo dute eskualdeko euskaltzaleek\nAraba Euskaraz jairako bideoklipa grabatuko dute larunbatean


Pasa den larunbatean Bizipoza elkartearen 'Mundu berri bat guztiontzat' aurkezpen ekitaldian parte hartu genuen Federaziotik Hernaniko Biteri kultur etxean.\nMUNDU BERRI BAT GUZTIONTZAT kantu eta bideoklipak, BIZIPOZA elkartea osatzen duten 11 elkarteentzako ekoiztutako lana da, 34 euskal sortzaileekin elkarlanean egina. Bertan 12 abestiz eta 11 bideoklipez osatutako CDa eta DVDa aurkituko dituzue. Proiektua, 34 euskal sortzaileekin elkarlanean ekoiztu da.\nAurkezpenean, sortzaileak, musikariak, elkarteetako ordezkariak eta babesleak egon ginen. Denon artean proiektu honi babesa eman genion, izan ere urrats garrantzitsua da gizarte inklusioaren bidean.\nInformazio gehiago: www.bizipoza.eus\nGabonetako geldialdiaren ostean, berriro ere martxan jarri dugu estimulazio goiztiarra uretan ekintza Donostiako zenbait gunetan. Garapen alterazioak dituzten haurrei zuzendutako jarduera da eta garapen eremu guztiak lantzen dituzte profesionalekin ondo pasatzen duten bitartean. 0 eta 8 urte bitarteko haurrek parte har dezakete.\nInformazio gehiago nahi izanez gero, jarri harremanetan Federazioarekin.\nHegalak Zabalik Fundazioaren eta Gipuzkoako Kirol Egokituen Federazioaren arteko elkarlanari esker, Easo Politeknikoko ikasleek Hegalak kirol zentroa gertutik ezagutzeko aukera izan dute gaur. 'Gizarte eta kirol animazioa eta irakaskuntza' goi mailako zikloko ikasleek instalakuntzari buruzko azalpenak jaso dituzte bertako adituen eskutik.\nIgerilekua, gimnasioa, mediku laborategia...zentro guztitik bisita egin dute ikasleek. Bertan desgaitasuna duten pertsonek zein kirol aukera dituzten aztertu dituzte. Bisita interesgarria, izan ere, ikasleek beste errealitate bat ezagutzeko aukera izan dute.\n#Prest? ekimen berria jarri du martxan Gipuzkoako Kirol Egokituen Federazioak etxean jarduera fisikoa egin ahal izateko. 6-21 urte bitarteko haur eta gazteentzako hainbat bideo prestatu ditugu Covid-19aren garai hauetan aktibo jarraitzeko. Webgunearen goiko aldean aurkituko dituzue bideoak #Prest? atalean.\nEuskarazko azalpenak erdarazko azpitituluekin, modu dibertigarrian eta zeinu-hizkuntza duten bideoak osatu ditugu haur eta gazteentzat. Ondo pasa nahi duzu eta PREST zaude? Ba, ekin jarduera egiteari. MUGI ZAITEZTE!\nFinkatu zure ibilbidea ✨ izar batengana, eta edozein ekaitzari ⚡aurre egiteko aukera izango duzu. GURE IZARRA GUZTIONTZAKO KIROLA\nGipuzkoako Kirol Egokituen Federaziotik eskerrak eman nahi dizkizugu urte zail honetan ondoan egoteagatik. URTE BERRI ON!\nPasa den asteburuan egin da Valladoliden Bocciako Espainiako Txapelketa. Bertan Dordoka elkarteko Amagoia Arrieta kirolari gipuzkoarrak urrezko domina irabazi du BC1 kategorian. Txapelketan bere ondoan izan du Dordokako entrenatzailea den Javier Camacho.\nGipuzkoako Kirol Egokituen Federaziotik duela para bat aste I. ELKARTEEN ARTEKO KIROL ERRONKEN TXAPELKETA abian jarri dugu. Helburu nagusia da, egun ditugun neurriak direla eta, jarduera fisikoa egiteko aukera desberdinak izatea eta elkarteen artean ezagutzea. Birtualki bada ere, motibazioa bultzatzeko ekimen bezala zabaldu dugu. Zazpi erronka ezberdin egongo dira eta elkarteek nahi duten erronketan parte har dezakete. Ez da derrigorrezkoa denetan parte hartzea. Hori bai, erronkak puntuagarriak dira eta sailkapen orokorra erronka bat bukatzen denean eguneratuko da.\nDagoeneko lehen erronka egina dago, EUSKAL PILOTARENA. Parte-hartze handia izan dugu eta pozgarria da benetan elkarteak erronkak egiten ikustea.\nErronkekin aurrera jarraitzeko, TXAPELKETAREN SARIA zein izango den jakinarazi nahi dizuegu, IZUGARRIA baita.\nReal Sociedad Fundazioari esker, egoerak uzten duenean, VIP ESPERIENTZIA bat bizitzeko aukera izango du talde irabazleak Realaren partida batean. Nahiz eta orain ezinezko izango den Covid-19a dela eta, aurrerago egiteko aukera egongo da! Reale Arenako toki ikusgarrienean, partida bat ikusteko aukera! Sariaren argibide gehiago #erronka atalean ikusi ahal izango da!\nKIROL ERRONKEN EGUTEGIA!\nPasa den astean jarri genuen martxan I. KIROL ELKARTEEN KIROL ERRONKEN TXAPELKETA. Hemen duzue hemendik aurrera jarraituko dugun egutegia. Bertan jartzen duen egunean erronka horren bideoa zabalduko dugu eta hurrengora arte denbora izango duzue saiakera egiteko eta grabatzeko. Eskerrik asko animatzen ari zareten guztiei eta EUTSI ERRONKARI!\nGARRANTZITSUA: Astelehenean 2. erronka zabalduko dugu, eta asteartean, TXAPELKETAREN SARIA zein izango den jakinaraziko dizuegu. ADI EGON saria izugarria da eta!\nErronkak hastera doaz Mugi gaitezen, jarduera fisikoa egiteko aukera ezinhobea! Animatu eta parte hartu ondo pasako dugu denon artean. Eman diezaiogu bultzada kirol egokituari!\nEspainiako gurpil-aulkiko eskrima Txapelketako 3. proba eta azkenekoa egingo da datorren larunbatean, azaroak 28 Donostiako Pio Baroja kiroldegian.\nAna Begoña Garrido de la Peña (ezpata, florete eta sable)\nAntonio José Garrido Rodríguez (ezpata, florete eta sable)\nRamón González Alonso (ezpata eta sable)\nGustavo Molina Martínez (ezpata, florete eta sable)\nAyem Oskoz Urrutikoetxea (ezpata eta sable)\nAlexander Prior Majón (ezpata, florete eta sable)\nManuel Quesada Morillas (ezpata eta sable)\nMiguel Ángel Sabalaga Rivera (ezpata, florete eta sable)\nNicolás Sainz Trapaga (ezpata, florete eta sable)\nOscar Utrilla Chaparro (ezpata eta florete)\nAurreko probetan parte hartu duen Judith Rodríguez ez da Donostiako proban izango lesionatuta baitago.\nEspainiako txapelketako lehenengo proba urtarrilaren 26an egin zen Ciudad Real-en, eta bigarrena, urriaren 31n Valladoliden.


Manicamp - Wikipedia, entziklopedia askea.\n49°34′19″N 3°10′12″E / 49.5719°N 3.17°E / 49.5719; 3.1749°34′19″N 3°10′12″E / 49.5719°N 3.17°E / 49.5719; 3.17\nAbbécourt, Besmé, Bichancourt, Bourguignon-sous-Coucy, Marest-Dampcourt, Quierzy eta Saint-Paul-aux-Bois\n151 (%50.5) 156 (%52.2)\nManicamp Frantziako udalerri bat da Aisne departamenduan dagoena, Frantzia Garaia eskualdean. 2013an 332 biztanle zituen.\n2007an udalerrian erroldatutako biztanleak 315 ziren. Familiak 124 ziren, horien artean 32 pertsona bakarrekoak ziren (20 bakarrik bizi ziren gizonak eta 12 bakarrik bizi ziren emakumeak), 32 seme-alabarik gabeko familiak ziren, 52 seme-alabarik gabeko bikoteak ziren eta 8 seme-alabak dituzten guraso-bakarreko familiak ziren.\n2007an 156 etxebizitza zeuden, 126 familiaren etxebizitza nagusia ziren, 20 bigarren erresidentzia ziren eta 10 hutsik zeuden. 152 etxeak ziren eta 1apartamentu bat zen. 126 etxebizitza nagusietatik 111 bere jabearen bizilekua ziren, 12 alokairuan okupaturik zeuden eta 3 doan lagata zeuden; 1ek gela bat zuen, 3 etxek bi zituzten, 20 etxek hiru zituzten, 30 etxek lau zituzten eta 72 etxek bost zituzten. 73 etxek euren parking plaza propioa zuten azpian. 57 etxetan ibilgailu bat zegoen eta 54 etxetan bat baino gehiago zituzten.\nManicamp udalerriko biztanleria-piramidea 2009an .\n2007an lan egiteko adina zuten pertsonak 203 ziren, horien artean 144 aktiboak ziren eta 59 inaktiboak ziren. 144 pertsona aktiboetatik 135 lanean zeuden (80 gizon eta 55 emakume) eta 9 langabezian zeuden (4 gizon eta 5 emakume). 59 pertsona inaktiboetatik 22 erretiraturik zeuden, 18 ikasten zeuden eta 19 "bestelako inaktibo" gisa sailkaturik zeuden.\n2009an Manicamp udalerrian 125 unitate fiskal zeuden, 314 pertsonek osaturik. Pertsona bakoitzeko diru-sarrera fiskalaren mediana urteko 15.525 euro zen.\n2000. urtean Manicamp udalerrian 10 nekazaritza-ustiategi zeuden, 448 hektarea erabiltzen.\nOrriaren azken aldaketa: 19 abendua 2021, 09:11.


Diametro angeluar - Wikipedia, entziklopedia askea.\n(«Itxurazko diametroa» orritik birbideratua)\nDiametro angeluarra, zeruko gorputz baten ekuatoreko diametroaren itxurazko dimentsioa da., angelu bezala adieraziz eta begiralea bere ertzean dagoela suposatuz. Eguzkia, Ilargia edo planetentzako, diametro angeluarraren neurketa prozedura optiko eta mikrometrikoen bidez neurtzen da. Izarrik dizdiratsuenen kasuan, diametro angeluarra prozedura interferometrikoen bidez neurtzen da, interferometroak erabiliz. Ekuatoreko erradioak hartutako angelua denean, erdidiametro deitzen da.\n1 irudia. Diametro angeluarrak, zeruko gorputzen dimentsioaren itxurazko neurri bat ematen digu.\n1 irudian ikus daitekeen bezala, oso diametro ezberdineko bi zeruko gorputzek, diametro angeluar bera izan dezakete. Hau da Ilargiaren eta Eguzkiaren kasua Lurretik ikusiak. Eguzkiaren ekuatoreko diametroa, Ilargiarenarena baino 400 aldiz handiagoa da, baina, Lurra eta Eguzkiaren arteko distantzia, Lurra eta Ilargiaren artekoa baino 400 aldiz handiagoa denez, bi gorputzek, antzerako diametro angeluarrak dituzte, arkuko 30 minutu ingurukoa, eta, honela, Ilargiak, Eguzkia erabat estal dezake, kasuren batzuetan, eguzki eklipse oso bat gertatuz.\nDiametro angeluarraren benetako magnitudearen ideia bat egiteko, irudika dezagun distantzia ezberdinetatik ikusitako 2 euroko txanpon bat:\n1,5 metroko distantziara, 2 euroko txanponaren diametro angeluarra, gradu 1ekoa da\nIa 90 metroko distantziara, txanponaren diametro angeluarra minutu 1ekoa da\nAzkenik, 5 kilometro baino zertxobait gehiagora, 2 euroko txanpon honen diametro angeluarra segundo 1ekoa izango litzateke.\nAzken aldaketa 24 azaroa 2019(e)an, 18:24(e)tan\nOrriaren azken aldaketa: 24 azaroa 2019, 18:24.